
1. Врат - сочно  месо, което обикновено влиза в състава на печената плешка.

2. Котлети - гръбната част, от която при добро желание могат да се извадят нежни и фини котлети.

3. Бутче - крехко месо, идеално за приготвяне на фурна.

4. Заден джолан - идеален за супи.

5. Коремни части - по-мазно месо, което става идеално за печене. Към него задължително се добавя и месо от бут.

6. Плешка - идеална за печене, особено когато се напълни с традиционната Великденска плънка.

7. Преден джолан - идеален за супи.

8. Гърди - великолепно и крехко месо.

9. Глава - след леко сваряване - идеална за запичане на фурна.

1. Врат - идеално  месо за пържоли.

2. Гръбна сланина - от нея се правят пушени меса и бекони. Най-хубавата и крехка част от сланината.

3. Котлети - идеално месо с малко сланинка отстрани и задължителния кокал.

4. Филе - нежно, с малко мазнина месо, идеално за диетични ястия.

5. Хълбок - великолепно месо, подходящо за всякакъв вид ястия, шишове и кебапи.

6. Заден бут - подходящ за всичко: пържоли, шницели, рула на фурна, мезета и т.н.

7. Шунка - наричана още "ябълка". Това е част от бута, която е най-подходяща за направата на едноименния деликатес.

8. Заден джолан - хубаво месо с жили и много фибри, което след разваряване е подходящо за всякакви ястия.

9. Краче - заедно с ушите и опашката влиза в състава на т. нар. "Пача", която може да се сервира както като супа, така и в желиран вид. При варене отделя много желатин.

10. Коремни части - тлъсто месо, подходящо за тежки зимни ястия. Свинско с кисело зеле, гювечи или осмянка. В пушен вид идеално мезе.

11. Плешка - великолепно месо, по-крехко от бута, идеално за опушване.

12. Преден джолан - с по-малко месо от задния джолан.

13. Глава - съдържа в себе си най-различни вкусотии: език, бузи, уши... След разваряване става за чорби и мезета. Мозъкът не е особено подходящ за кулинарни упражнения.

1. Врат - крехко месо, обикновено шарено, с по-малко и нежни фибри. Предлага се с кокала и е идеално за задушаване или печене.

2. Котлети (рибица) - всъщност точно от тази част се прави прословутият ростбиф. Става за всичко - пържене, печене, задушаване, както и за пастърма. Не е лошо да се поначука, преди да се сготви.

3. Горна част на бута - нетлъсто месо, идеално за печене, рула и задушаване. Добре обрязано и почистено става и за пастърма.

4. Долна част на бута - нетлъсто месо. От него се правят телешките шницели - сочни и крехки. Шунката от бут също се прави от тази част.

5. Заден джолан - месо с жили и мускулни влакна. Идеален за супи, сварен в студено състояние, както и за пушени специалитети.

6. Коремна част - по-тлъста, има жили. Идеална за готвене и задушаване.

7. Филе - най-крехкото месо. Високо ценено за пържоли, стекове и пушени специалитети и пастърми.

8. Преден джолан - има по-малко месо от задния джолан. При варене отделя много желатин.

9. Плешка - нетлъсто месо. При добра обработка е идеално за печене и варене.

10. Гърди - при по-угоени телета по тях има много месо. Великолепно шарено месо, от което става идеална кайма, както и задушени ястия.

11. Глава - в нея има най-различни меса. Бузи, език, мозък и т.н.

12. Опашка - идеална за приготвяне на силен бульон.

ПАНИРАНЕ

Панирането е топлинна обработка, при която се запазват на само вкусовите и ароматните качества на продуктите, но и съдържащите се в тях сокове. Това се постига чрез образуване на корица по повърхността им.

Най-често се прилагат следните начини на паниране:

Обикновено паниране. Поръсеният със сол и черен пипер продукт се овалва в брашно или галета, а след това се потапя в разбито яйце и се пържи. По този начин се панират рибни филета без кожа и кости, кюфтета от месо и вегетариански кюфтета.

Паниране чрез потапяне в брашно, яйца и галета. Този начин се прилага при пържене на "виенски шницел" и "шницел по милански". При приготвянето на "шницел по милански" с галетата се добавя настърган кашкавал, а при припготвянето на "виенски шницел" от двете му страни се правят диагонални нарези с тъпата част на ножа.

За да не пада галетата, шницелът след последното му потапяне в нея се натиска леко.

Двойно паниране. Продуктът, който ще се пържи, се овалва последователно в брашно, в разбити яйца и в галета, а непосредствено преди пърженето - отново в разбити яйца.

Паниране в масло и хлебни трохи. Така се панират риби, предназначени за печене на скара. Рибните филета се подсушават в кърпа, поръсват се със сол и ситно смлян черен пипер, потапят се в полуразтопено масло и се овалват в хлебни трохи, а преди печенето се притискат леко с дланите на ръцете.
ВАРЕНЕ

Извършва се чрез нагряване на хранителните продукти в течност (вода, мляко, бульон, на водна пара и пр.), при което топлината се предава върху тях равномерно. При обикновено атмосферно налягане варенето първоначално протича при температура 100*С, а ако в течността е прибавена сол, при температура до 107*С. След това то продължава при температура 90*С, когато е необходим по-умерен процес, или рпи 80*С, когато продуктът трябва да се вари бавно, по-продължително време.

От голямо значение при варенето е дали съдът ще бъде отхлупен или захлупен. Ако трябва да се запазят количеството на течността и витаминното съдържание на продуктите, съдът се захлупва с капак. Без капак се варят ястия, които трябва да се сгъстят, като сосове, каши и пр.

Варене в кипяща вода. Чрез поставяне на продуктите в кипяща вода не се посволява при варенето да се извличат от тях хранителните съставки, тъй като на повърхността им се образува коричка от коагулирани белтъчини. При този начин на топлинна обработка се получава слаб бульон, но сварения продукт е със запазени в голямо количество екстрактивни вещества. Запазването на екстрактивните вещества се засилва, когато във водата се постави сол.

Поставянето на хранителните продукти в кипяща вода за кратко време се нарича бланширане - попарване. Плодове, предназначени за сушене, се бланшират в продулжение на 3 минути, с което се разрушават намиращите се в тях вредители и се спира развитието на ферментите, които впоследствие разрушават витамините. Бланширането на спанак и други зеленчуци обаче води до загуба на витамини и минерални соли.

Варене в студена вода. Ако продуктите, предназначени за варене, се поставят в студена вода, водата, прониквайки в порите им, разтваря и извлича екстрактивните вещества, минералните соли и витамините. В резултат на това се получава силен бульон но беден на екстрактивни вещества сварен продукт.

Варенето на силен огън ускорява сваряването на продуктите, но е неправилно, защото е съпроводено с отделяне на повече пара, изкипяване на течностите и загуба на ценни ароматни вещества. Правилно е след кипването на течността варенето да продължи на по-слаб огън.

Варене на водна баня. Продуктите се слагат в съд, който се поставя в друг съд с вода. Топлинната обработка притича, без да заври течността, тъй като температурата на водата е 80-90*С. Този начин на варене се използва широко в диетичната кухня, защото продуктите не се прегряват, на повърхността им не се образува корица и те стават по-лесно смилаеми.

Варене на пара. Този начин на топлинна обработка се извършва в специални съдове с решетка в средата. Под решетката се налива водата, а върху решетката се поставят продуктите. Съдът се похлупва и се оставя на тих огън. Така варенето протича в атмосфера, наситена с водна пара, поради което от продуктите се извличат по-малко вещества, отколкото при варенето във вода, и те стават вкусни и сочни. Варенето на пара намира широко приложение в диетичната кухня.

Варене при повишено налягане - автоклавиране. Топлинната обработка се осъществява при 120-130*С и при повишено налягане в херметически затворени съдове, поради което хранителните продукти се сваряват бързо и запазват витаминозното си съдържание.

ЗАДУШАВАНЕ

При задушаване продуктите се обработват на тих огън в плътно затворен съд с добавка на мазнина и малко количество течност (вода, бульон, мляко). Отделящата се от течността пара полепва по капака на съда, който е по-студен, и образува капки, които падат върху продукта. Така той става мек и сочен, с много добри вкусови и ароматни качества.

Задушават се обикновено по-твърди меса, зеленчуци и плодове. Продължителността на задушаването се определя от вида на продукта.

Различават се следните начини на задушаване.

С предварително запържване на продукта. Прилага се при задушаване на по-големи късове месо. При запържването на повърхността на продукта се образува позовокафява коричка с приятен вкус и аромат, дължащи се на новообразуваните ароматни съединения, получени от разпадането на белтъчините до аминокиселини, а така също на карамелизирането на въглехидратите.

В мазнината, в която е запържен продуктът, се задушават до омекване лук и корени за супа. След това се прбавят течност (бульон или вода), която да достига до половината на обработвания продукт, подправки - бахр, черен пипер и дафинов лист, малко вино и гъби. Съдът се захлупва плътно с капак (понякога капакът се замазва с тесто) и се оставя на тих огън. Така продуктът се задушава в продължение на 2-3 часа, като от време на време се обръща, или, ако капакът е замазан с тесто, съдът се разклаща.

Когато се цели получаването на продукт с максимално овкусяване, задушаването се извършва с добавка на съвсем малко течност. Ако трябва да се получи по-вкусен сос, продуктът се задушава в повече течност.

След пълното омекване на месото към соса се прибавя малко брашно, рамито в студена вода. По-добре е брашното да бъде леко препечено.

След предварително запържване се задушават предимно месо от стари животни, птици и дивеч.

Без предварително запържване на продукта. Продуктите, поставени в съд, който се затваря добре, се задушават на слаб огън, като към тях се прибавят мазнина и малко количество вода.

Този начин на задушаване е подходящ за зеленчуци, които са по-бедни на целулоза (карфиол, пресен млад зелен фасул, моркови, тиква) и за меса с по-малко съединителна тъкан, например пилешко месо.

Прилага се в диетичната кухня.

Задушаване на продуктите в собствен сос. По този начин се задушават богати на вода зеленчуци (спанак, лапад, киселец), а така също и морковите, като към тях се прибавя малко количество мазнина. При такава обработка се извличат най-добре каротинът, тъй като е мастноразтворим и етеричните масла.

Прилага се в диетичната кухня.

Задушаване на продуктите след начукване. По този начин се задушават по-стари меса. Чрез начукването се нарушава целостта на съединителната тъкан и мускулатурата става по-крехка.

ПЪРЖЕНЕ

По този начин на топлинна обработка продуктът се нагрява от повишената температура на мазнината (130- 180*С), в която е поставен. В резултат на това повърхностната му влага бързо се изпарява и се образува суха коричка с приятен вкус и аромат. Ако температурата на нагряването на мазнината е по-висока от посочените граници, коричката прегаря, вследствие на което се образуват химични съединения с горчив вкус и неприятен аромат.

За пържене се използват растителни мазнини, свинска мас и говежда лой - самостоятелно или в комбинация по равни части. Млечното масло не е подходящо за пържене, тъй като има ниска точка на топене (50-60*С) и съдържа повече вода. С прибавянето обаче на прясно млечно масло върху изпържения продукт той придобива много хубав аромат и вкус.

Основните начини на пържене се следните:

В малко количество мазнина - от 5 до 10% спрямо теглото на продукта. Мазнината, поставена на дъното на съда, се нагрява до 140-160*С и в нея продуктът се пържи последователно от двете страни, докато на повърхността му се образува златиста коричка, която не позволява да изтичат соковете от вътрешността му.

В маслена баня "фритюра". Продуктът се пържи изцяло потопен в мазнина, която по количество е 4 пъти повече от теглото му и е загрята до 160-180*С. Така се образува коричка по цялата му повърхност. Ако мазнината е в по-малко количество, при поставянето на продукта тя се охлажда, продуктът пада ниско, напоява се обилно с мазнина, загаря и става невкусен и мъчно смилаем. Ако мазнината е в много голямо количество (над средата на съда), тя се пени и облива съда отвън.
През време на пърженето в мазнината се примесват различни вещества, които, ако не бъдат отстранени, прегарят и развалят вкуса на изпържения продукт.

Повторно използване на мазнината не се препоръчва, защото в нея са се образували акролеини и други вредни за храносмилателната система вещества.

За пържене в маслена баня се употребяват дълбоки стоманени или чугунени некалайдисани съдове. трябва да се има предвид, че от високата темперетура калаят се ратопява и се окислява.

Появата на синкав дим при пърженето показва, че мазнината е нагрята над 180*С и са се появили вредни вещества.

Тлъсти меса, бекон и сланина се пържат в собствената им мазнина, пържоли - в малко количество мазнина, а картофи, зеленчуци и риба - в голямо количество мазнина.

В диетичната кухня пържене не се прилага.

Животинските и растителните мазнини, с които се приготвят запръжките, подобряват вкуса на храната, осигуряват енергия и витамини на човешкия организъм. Растителните мазнини съдържат някои мастни киселини, имащи отнишение към холестериновата обмяна и предпазващи от ранното настъпване на атеросклеротични промени в кръвоносните съдове. Животинските мазнини съдържат жизнено необходимите мастноразтворими витамини (А, D, Е, К). По тази причина употребата на едните и на другите мазнини е наложителна, а пълната замяна на растителните с животинските мазнини и обратно е нецелесъобразна и дори вредна в някои отношения. При запържването обаче мазнините губят част от качествата си и търпят промени, вличещи отрицателно върху организма на човека.
Вярно е, че запръжките придават на ястията специфичен аромат и пикантен вкус. При запържването с прибавянето на зеленчуци и подправки (лук, домати, пиперки, червен пипер и др.) към мазнините се получават ароматни вещества, които дразнят секретозния апарат на храносмилателната система и причиняват отделянето на по-качествени и в по-големи количества стомашен, чревен, жлъчен и панкреатичен сок. Етеричните масла, съдържащи се в употребяваните при запръжката зеленчуци и подправки, повишават активността на храносмилателните сокове. В резултат на това апетитът се подобрява, храносмилането става по-резултатно, а усвояемостта на приетите храни - по-пълна.

Честото "пришпорване" обаче на стомашната, панкреатичната и жлъчната секреция довежда до по-бързото изтошаване на секреторния апарат, а от повишената киселинност на стомашния сок се дразни лигавицата на стомаха. всичко това води до появяване на киселини, оригвания, болки и тежест в стомаха след нахранване.

Когато запръжката се извършва на "сухо" - без прибавяне на вода, доматен сок, бульон и др. - се образува типичната чернодробна отрова акролеин. Количеството на акролеина се увеличава, когато процесът на пърженето е по-продължителен или използваната мазнина не се сменя, а към нея се солива нова. Ако към мазнината по време на пърженето се добавя течност (вода, бульон, доматен сок и пр.) количеството на образувания акролеин е минимално. При "сухото" пържене могат да се образуват и междинни продукти от разграждането, особено при използването на растителна мазнина, които при системна употреба дразнят лиагвиците на храносмилателната система, ускоряват канцерогенезата (ракообразуването) и причиняват понякога фатални последици. Запържването влошава поносимостта и усвоимостта на мазнините, особено при заболявания на стомаха, черния дроб, жлъчните пътища и задстомашната жлеза.

Най-важното условие, за да се избягнат някои от вредните влияния на запръжката, е не да се приготвя "твърда запръжка" с много мазнина, лук, брашно и червен пипер, а "мека", задушена запръжка, обогатена с доматено пюре, домати, моркови, целина и корени от магданоз.

Обогатената мека задушена запръжка се приготвя, като в мазнината, загрята до 115-130*С, т.е. докато пусне мехурчета, наий-напред се слага ситно нарязаният кромид лук, който изпускайки соковете си, не се пържи, а се задушава до златисто оцветяване. След това се прибавят последователно и се задушават ситно нарязаните домати (или доматено пюре) и ароматни корени - целина моркови, магданозови корени. Когато се изпари съдържащата се в тях вода, се прибавя червеният пипер, а веднага след разбъркването му се добавя топла вода (или бульон). Накрая към запръжката се прибавя леко препеченото до златист цвят брашно, размито с малко студена вода. В процеса на задушаването в мазнината се извличат багрилните и ароматните вещества, съдържащи се в съставките на запръжката, които придават на ястията приятен вид, аромат и вкус.

ПЕЧЕНЕ

При печенето продуктът се нагрява в атмосфера на топъл въздух или лъчиста топлина. Под действието на тези фактори влагата по повърхността му бързо се изпарява, белтъчините коагулират и запазват соковете, нишестето декстринира, а въглехидратите карамелизират. Образува се златиста или кафявочервена корица с приятен вкус и аромат, а продуктът става по-лесно смилаем.

Най-разпространените начини на печене са следните:

Печене в пещ (на фурна). Продуктът се пече в открит съд с малко мазнина. До образуването на златиста корица темпеартурата в пещта трябва да бъде 250-270*С, а след това 150-160*С. При по-висока температура се образува твърда корица, а при по-ниска температура се удължава времето на печенето и продуктът се изсъшава и става твърд, понеже корицата се образува късно и влагата бързо се изпарява.

Преди печенето продуктът трябва да се намаже с мазнина, за да се предпази от прекомерно изсушаване през време на печенето. В съда се налива малко топла вода (бульон), за да се омекотява образуващата се корица и да не се допусне прегаряне.

Тлъстите продукти се пекат без добавка на мазнина.

При обръщането на продукта през време на печенето той не трябва да се боде с вилица, защото изтичат ценни сокове.

Вратата на пещта не трябва да се отваря често, особено при печене на тестени изделия, тъй като влиза студен въздух и правилния процес на топлинната обработка се прекъсва.

Цяло агне се пече, като се намазва с мазнина и се увива в лист от обикновено тесто, а цяло прасенце се пече увито в зелеви листа.

За печене се използват глинени, стоманени, огнеупорни, стъклени и емайлирани съдове.

Печене на скара. Осъществява се под действието на лъчиста топлина, отделяна от разгорещени въглища или електрически реотан. Скарата отначало се загрява до 180-200*С, изтрива се и се намазва с гореща лой или сланина, за да не загарят продуктите, които ще се пекат. Повърхността на продуктите също се намазва леко с мазнина, за да не прегаря при печенето.

При печенето на скара се образуват летливи вещества, които придават на продукта специфичен вкус и аромат.

Добре изпеченият продукт е сочен, с отпечатъци от пръчките на скарата върху повърхността му.
При работа с електрическа скара температурата се регулира като се намалява или увеличава силата на тока, а при работа с обикновена скара - чрез засипване с пепел или чрез разбъркване на жарта.
На скара се пекат кебапчета, кюфтета, шницели, пържоли, шишчета, риби, карантия и др.

Печене на шиш. На шиш се пекат малки парчета месо или цели животни. В първия случай месото се маринова по сух начин, а след това се набожда на шиш. Понякога между късовете месо се набождат парченца от сланина или пиперки.

При печенето шишът се върти над огнище с умерено разгоряна жар. Печенето продължава, докато месото получи златист цвят. От време на време печивото се маже с перо, натопено в мазнина.

Когато се пекат на шиш цели животни, те се посоляват предварително отвън и отвътре. Шишът, на който е нанизано животнот, се закрепва върху чаталчета, забити в земята от свете страни на огнището.

Печене в огнище. В огнището горят дърва, докато се получи жар, която се посипва с малко пепел. Печивото (месо, риба) се посолява, поръсва се със счукан черен пипер и ситно нарязан лук и магданоз, увива се в няколко хартии, завързва се, потапя се във вода, поставя се върху жарта и се покрива отгоре с малко пепел и жар. Печенето продължава 1/2 до 1 час.

Под връшник в огнището могат да се пекат баници, пити. Когато силата на жарта намалее, в нея могат да се пекат картофи.

Печене на грил. Подобно е на печенето на шиш, но се извършва в специални уреди.

Печенето е широко застъпен начин на топлинна обработка в родопската кухня. Много ястия се пекат на огнище под чирен или връшник или във фурна. На жар се пекат чевермета или шиш-кебапи. Опеченото по този начин месо запазва най-добре хранителните и вкусовите си качества. В родопската кухня чрез печене се приготвят и редица тестени храни. На "тикла" (керамична плоча) се пекат колаци, които след изпичането се мажат обилно с прясно масло и се поръсват със сирене или извара. В огнище се пекат "клинове", като се поставят в тава, намазана с малко масло, а отгоре се захлупват с друга тава. По такъв начин те не се пържат а се задушават. След изпичането клинът се намазва обилно с прясно масло от дввете страни, за да омекне, и отново се похлупва.

Запичане във фурна. Такава топлинна обработка се прилага при предварително сварени, задушени или пържени зеленчуци, комбинирани с други продукти, а понякога и със сосове. Подготвеното за запичане ястия се поставя в съд, намазан с масло и се залива със сос, масло или чйца, разредени с прясно мляко или вода. Може да се посипе със смлян сухар, стрито сирене или настърган кашкавал. Запичането се извършва при висока температура и продължава, докато чстието получи червена коричка.

ТЕСТЕНИ ИЗДЕЛИЯ

Кекс с тиквички За 4-6 порции
1 тиквичка, 3 яйца, 1 пакетче бакпулвер, 200 г брашно, 200 г сирене, 100 мл прясно мляко, 50 г смлени едро смлени орехи (предварително изпечени), 1 с.л. ситно нарязан копър, 3 с.л. зехтин, черен пипер
Нарежете тиквичката на едри кубчете. Леко запържете в зехтина. Посолете и поръсете със черен пипер. Изцедете много добре от мазнината. Разбъркайте брашното, бакпулвера и яйцата и постепенно добавете топлото мляко. Прибавете тиквичките, натрошеното сирене, орехите, ситно нарязания копър и малко черен пипер. Изсипете в намазана с масло и поръсена с брашно кексова форма. Печете около 45 минути при 180 градуса.
Кекс с маслини За 4-6 порции
4-6 порции, 250 г брашно, 1 пакетче бакпулвер, 4 яйца, 100 мл зехтин, 20 г кашкавал (пермезан), настърган, 1/2 (250 г) кисело мляко, 200 черни маслини, 1 ч.л. розмарин, 1/2 ч.л. едро счукан черен пипер
Извадете костичките от маслините и нарежете на едро. Размесете брашното, бакпулвера и кашкавала. Направете кладенче и счукайте в него яйцата. разбърквайте като добавяте по малко от зехтина и киселото мляко. Когато получите хомогенна смес добавете маслинитем розмарина и 1/2 ч.л. едро счукан черен пипер. Разбъркайте добре и изсипете в намазана с масло и поръсена с брашно кексова форма. Печете около 45 мин при 180 градуса. Поднесете студен.
Кекс с пушено пиле За 4-6 порции
1 брой пушени пилешки гърди, нарязани на кубчета, 200 г бршно, 120 мл прясно мляко, 100 г настърган кашшкавал, 3 яйца, 1 ч.л. бакпулвер (1/2 пакетче), 100 мл зехтин, 1 ч.л. къри, 2 с.л. ситно нарязан магданоз, сол на вкус, черен пипер на вкус 
Рабъркайте добре брашното, бакпулвера и яйцата. Постопенно добавете хладното прясно мляко и зехтина. Прибавете месото към сместта заедно с кашкавала, кърито, магданоза, сол и черен пипер. Изсипете тестото в намазана с масло и поръсена с брашно продълговата кексова форма и печете омколо 45 ми при 180 градуса. Сервирайте кекса студен.
Кекс със зелени подправки За 4-6 порции
150 г брашно, 1 пакетче бакпулвер, 3 яйца, 1/2 кофичка кисело мляко (250г), 4 с.л. зехтин, 30 г едро нарязани, предварително запечени орехи, 50 г кашкавал, настърган, 2 ч.л. горчица, 1 връзка магданоз

1 връзка копър, 1 връзка босилек, 1/2 ч.л. смлян черен пипер, 10 г масло за формата
Пресейте брашното с бакпулвера и прибавете постепенно, като разбърквате яйцата, киселото мляко, зехтина, горчицата, солта и пипера. Разбърквайте, докато получите хомогенна смес. Добавете орехите и добавете ситно нарязаните зелени подправки и кашкавала. Разбъркайте внимателно и изсипете сместа в намазана с масло и поръсена с брашно форма. Печете 45 минути при 180 градуса. Извадете кекса след като се охлади.
Кекс с маслини и пушено филе За 4-6 порции
250 г пушено свинско филе, нарязан на кубчета, 220 г брашно, 1 пакетче бакпулвер, 3 яйца, 100 г бадеми, обелини и нарязани на едро, 50 г краве масло, 1 с.л. горчица, 200 г черни маслини, без костички, щипка черен пипер
Разтопете маслото на слаб огън. Пресейте брашното с бакпулвера. Направете кладенче и в средата сложете яйцата. Размесете и добавете постепенно разтопеното масло, горчицата, маслините и кубчетата филе. Разбъркайте и сипете във форма намазана с масло и поръсена с брашно. Печете около 50 минути при 180 градуса, Извадете кекса от формата след като се охлади.

Мекици
3 ч.ч брашно, 1 яйце, 15 г мая, 200 мл прясно мляко, 50 г захар, щипка сол, олио за пържене

Маята, размита на кашица с малко вода и брашно, се разбърква със захарта и се оставя да втаса, след което се прибавя заедно с яйцето, млякото и солта към останалата част от брашното. От приготвеното тесто, след като втаса, се оформят мекици, които се пържат в обилно количество вряща мазнина. Поднасят се поръсени с пудра захар.
Бухти
3 яйца, 200 г кисело мляко, 200 г брашно , 1 ч.л. хлебна сода, 100 г пудра захар, 1 ванилия, олио за пържене
Яйцата се разбиват с киселото мляко. Прибавят се брашното, малко сол и содата. Сместа се разбива добре. С лъжица, намокрена с вода, се гребе от сместа и се пуска в сгорещената мазнина. Бухтите се изпържват от двете страни до зачервяване. Поднасят се поръсени с пудрата захар (или залети с плодов сироп). 
Тутманик
500 г брашно, 150 мл прясно мляко, 10 г мая, 1 яйце, 200 г сирене, натрошено, 200 г краве масло (или мас), сол на вкус
От брашното, размитата в прясното мляко мая и солта се омесва тесто, което се оставя на топло да втаса. Втасалото тесто се омесва отново с част от разтопеното масло, разделя се на 5 части, и се разтегля на 5 листа. Листата се нареждат последователно в тавичка, като помежду им се поставя плънка от сиренето и разбитото яйце. Тутманикът се нарязва на квадрати, залива се с останалото разтопено масло и се пече в силна фурна до зачервяване. 
Кавърма
1 пакет фини кори, 3 яйца, 125 г краве масло, 600 мл прясно мляко, 1 к.л мая за сирене

Корите се прегъват на половина и двата им дълги края се надиплят един към друг. Така образуваната лента с широчина 5-6 см се нарязва на 4-5 части, които се нареждат една до друга в намазана с масло тава и се напръскват се с разтопеното масло.
Към свареното и охладено мляко до стайна температура мляко се добавя маята за сирене и се оставя да момента в който леко започва да се сгъстява, веднага се добавят разбитите яйца, добре се рабърква с тази смес се заливат приготвените кори. Пече се във фурна до бледорозово оцветяване.

Баница с газирана вода
1 пакет (400 г ) фини кори
За плънката: 3 яйца, 200 г сирене,  250 кисело мляко, 200 г сирене, 2 с.л. брашно, препълнени, 3/4 ч.ч. (150 мл) олио
За заливката: 250 мл газирана вода, 2 яйца
За приготвянето на плънката се разбъркват в купа киселото мляко, 3 яйца, натрошено сирене, брашното и олиото. Корите се намазват две по две с малко от сместа и се навиват на руло. Рулото се поставя в намазана с масло тавичка(ако е кръгла, се навиват на спирала, ако е четвъртита се подреждат по дължина). Разбиват се 2 яйца с газираната вода и с тази смес се залива баницата. Оставя се да престои около 5 мин, за да попие и се пече във фурна до зачервяване (около 20 мин).
СУПИ

Царевична супа пюре по мексикански 4 порции
300 г зърна от царевица, 4 ч.ч. вода, 1 ч.ч. мляко, 2 с.л сметана, 2 яйчни жълтъка, 2 с.л. масло, 2 с.л. , сол на вкус, 1 с.л ситно нарязан магданоз.
Царевичните зърна се варят във водата до омекване, добавя се млякото и се вари около 30 мин. След това се претрива царевицата през сито и отново се слага в супата. Готовата супа се подправя със жълтъците жълтъците, сметаната, маслото и солта. При сервиране се поръсва със ситно нарязан магданоз.
Пилешка крем-супа с царевица 8 порции
1 голямо пиле (1.2-1.5 кг), 450 г зърна от царевица(консервирана или замразена), 3 ч.ч. пилещки бульон, 100 г олио, 3 глави лук, 1 стрък праз лук, по 1 брой жълта, червена и зелена пиперка, 4 клончета целина, 150 г сметана, сол, черен пипер на вкус.
Нарежете пилето на 4 части, посолете и наръсете с черен пипер и леко за пържете с 2 с.л. оли. Добавете в тенджерата пилешкия бульон, закрийте с капак и варете на слаб огън за около 25 мин. Извадете пилето, обезкостете и нарежете на парченца. Лука нарежете на ситно, пипера на ивички, праза на кръгчета, целината на ситно. В тенджера с останалото олио запържете лука до светлозлатисто, добавете останалите зеленчуци и леко задушете. Добавете бульона в който е вряло пилето и варете около 10 мин. Добавете парченцата пиле и зърната от царевица. Поднесете супата с разбита сметана, добавена непосредсвено преди сервирането.
Леща чорба 4 порции
1 чаена чаша леща; 1 стрък праз; 2 моркова; 1 малка (или 1/2 голяма) глава целина; 1 червен

домат (пресен или от консерва); 1 глава чесън; 1/2 кафеена чашка олио; клонче суха чубрица; 1 супена лъжица нарязан магданоз; сол; оцет на вкус
Изчистваме лещата, измиваме я добре, заливаме я със студена вода и я варим на умерен огън заедно с нарязания на ситно праз и с нарязаните на малки кубчета моркови и целина. Когато лещата омекне, прибавяме олиото, необелените скилидки чесън и чубрицата. Десетина минути преди да се снеме съда с лещата от огъня, слагаме обеления и настърган на едро ренде домат. Готовата чорба овкусяваме със сол и оцет и поръсваме с нарязания на ситно магданоз.

Пилешка супа с мляко 4 порции
1 пиле; 200 мл. прясно мляко; 4 с.л. сухо бяло вино; 2 моркова; 1/2 глава целина; 1 глава лук; 5 зърна черен пипер; ситно нарязан копър
Почистете добре еднопиле и сложете на огъня два литра студена вода. Щом водата заври, прибавете два настъргани моркова, половин глава целина, дребно нарязана глава лук, лъжица сол и пет зърна черен пипер. Когато пилето уври, извадете го, отстранете бутчетата и гърдите, а останалото месо нарежете на парчета. Прецедете бульона, без да го претривате, и сложете в него определеното за супа месо. Към супата сипете двеста грама прясно мляко и четири лъжици бяло вино. Оставете я да заври.

Поднася се поръсена със ситно нарязан копър и щипка смлян черен пипер.

Кремсупа от бяла риба 5 порции

1/2 кг бяла риба; 2 големи глави лук; 4 домата; 2 с.л. олио; 3 с.л. брашно; 2 жълтъка; 3 с.л. лимонов сок; 1/2 връзка магданоз; сол и черен пипер на вкус;

Сложете да заври литър и половина вода. Изсипете в нея две лъжици олио, две големи ситно нарязани глави лук, четири домата от консерва, накъсани на парчета или пресни, нарязани на филийки, супена лъжица сол. Щом омекне лукът, прибавете половин килограм бяла риба. След двайсет минути извадете рибата, отделете внимателно костиците от месото и го накълцайте. Изсипете бульона в гевгир, претрийте зеленчуците и ги върнете. Накълцаното месо от рибата също добавете в бульона. В три лъжици олио запържете три равни лъжици брашно и разредете запръжката с два черпака от бульона. Кипнете отново супата, прибавете запръжката и я оставете да поври още осем минути. Застройте я с два разбити жълтъка, три лъжици лимонов сок и я поръсете с чаена лъжичка черен пипер и половин китка скълцан магданоз. Поднася се с изпържени в масло кубчета хляб.

Чорба от пресен чесън 4 порции

3 връзки пресен чесън, 3 с.л. олио, 1 с.л. брашно, 1 ч.л. сол, 5-6 зърна черен пипер, 1/2 връзка магданоз

В тенджера запържваме в олиото нарязания на ситно чесън. Прибавяме и запържваме и брашното - предварително препечено на сух тиган и размито с 1 кафеена чашка хладка вода. Наливаме един литър топла вода, слагаме солта и черния пипер и на умерен огън под похлупак варим, докато чесънът омекне - тогава поръсваме нарязания на ситно магданоз. Чорбата се поднася студена.

Агнешка чорба 5 порции

700 г обезкостено агнешко месо, 1 кафеена чаша разтопено краве масло, 1 връзка пресен лук, 1/ 2 връзка магданоз, 1 1/2 кафеени чашки ориз, 3 кафеени чашки кисело мляко, 1/2 с.л. червен пипер, 1 с.л. джоджен, сух или пресен, нарязан на ситно, смлян черен пипер и сол на вкус

Нарязваме месото на малки хапки, които смесваме с нарязания на ситно лук и задушаваме в мазнината десетина минути на умерен огън. Наливаме 1 1/2 л топла вода и варим на умерен огън, докато месото започне да омеква. Тогава прибавяме изчистения, измит и подсушен ориз и продължаваме да варим. Когато месото омекне и оризът се свари, правим застройка от яйцата, разбити с киселото мляко. Поръсваме червения пипер и слагаме смлян черен пипер и сол на вкус. Чорбата поднасяме поръсена с нарязания на ситно магданоз и пресния джоджен. Ако използваме сушен джоджен, прибавяме го към чорбата, когато слагаме ориза.

Супа от тиквички 2 порции

1/2 кг тиквички, обелени и нарязани на кубчета, 5 с.л. олио, 1 с.л. брашно; 1 яйце, 100 г кисело мляко; сол на вкус; черен пипер на вкус; копър, ситно нарязан;

Обелвате три тиквички (някъде около половин килограм) и ги нарязвате на кубчета. В тенджера изсипвате пет лъжици олио и задушавате тиквичките 7 минути. Щом се задушат, поръсвате със супена лъжица брашно, разбърквате ги добре да се запържи и брашното и ги заливате с литър и половина гореща вода. Прибавя се супена лъжица сол и супата се вари 20 минути до омекване на тиквичките. Отстранява се от огъня и като поизстине, се застройва с едно яйце, разбито в 100 грама кисело мляко. Накрая се поръсва с половин връзка ситно нарязан копър и чаена лъжичка смлян черен пипер.

Супа от грах и спанак 8 порции

Кипвате 2 литра подсолена вода и изсипвате в нея две трети грах от буркан или кутия. Към него се прибавя половин килограм изчистен, измит и нарязан ситно спанак. Една връзка зелен лук се нарязва едро и се задушава 5 минути в три супени лъжици олио. Поръсва се с лъжица брашно и се прибавя към зеленчука. Супата ври 20 минути и се отстранява от огъня. Застройва се с едно яйце, разбито в 100 грама кисело мляко.

Портокалово-морковена крем супа 4 порции

1 с.л. олио; 1 глава лук, нарязана на ситно; 350 г моркови, обелени и нарязани на ситно; 1 среден картоф, нарязан на кубчета; 600 мл. зеленчуков бульон; 150 мл прясно изцеден портокалов сок; ситно нарязан магданоз.

Загрейте олиото в тенджера. Задушавате до омекване лука в олиото. Добавяте морковите и картофа и запържете за около 5 мин. Добавете зеленчуковия бульон и варете 30 мин или до омекване на морковите и картофите. Пасирайте с миксер до гладка смес. Добавете портоаловия сок и много добре разбъркайте. Серворайте със препечени хлебни кротони и поръсено със сътно нарязан магадноз.

Крем супа от моркови с къри 4 порции

1 кг моркови, сварени и пасирани на пюре, 200 г кромид лук, ситно нарязан, 30 г масло, 400 мл зеленчуков бульон, 250 мл течна готварска сметана, 1 с.л. къри, 3-4 склидки чесън, смачкани (или пресен чесън ситно нарязан), хлебни кубчета за гарниране, сол на вкус, черен пипер на вкус

Задушете лука в маслото докато омекне. Прибавете пюрето от моркови. Рабийте с пасатор и оставете на тих огън да кипне, добавете зеленчуковия бульон, сметаната, кърито, сол и черен пипер на вкус. Рабърквайте на тих огън, докато се получи еднородна смес. Поднесете супата поръсена с чесъна и запечени хлебни кубчета.
САЛАТИ

Салата с печено пиле, чаревица, пипер и тортила чипс За 4 порции 

За пилето: 2 пилешки гърди със кожата(около 600 г), 1/2 ч.ч. пресен лимонов сок, 1 ч.л. стрит сух риган, малко олио 

За чипса: 4 царевични тортили, нарязани на дълги тънки триъгълници, олио за пърженето, 2 ч.ч. сварена царевица на зърна, 1 голяма червена пиперка,нарязана на кубчета, 3 стръка зелен лук ситно нарязани, 2 с.л. лимонов сок, 1 с.л. ситно нарязан пресен риган или 1 с.л сух, 1/2 с.л. кимион(или на вкус), 1/4 ч.ч олио, 1 зелена салата.

Приготвяне на пилето: Мариновайте пилето в лимоновия сок, риган, сол и черен пипер на вкус за 30 мин до 1 час. Изсушете и намажете със олио и след това изпечете на скара(или във фурна), подправете със сол и черен пипер на вкус и оставете да поизстине за около 10 мин.

Тортила чипс: 

В силно загрято олио изпържете нарязаните на триъгълници ортили за 45 сек. до 1 минута,или докато станат златистокафяви. Извадете и оставете да се изцедят от мазнината въху кухненска хартия. След това посолете. Чипса може да се приготви и един ден предварително и да се съхрянява в херметически затворена кутия.

В голяма купа смесете чаревичните зърна, нарязания на кубчета червен пипер, лимоновия сок, ригана, кимоиона, сол и черен пипер на вкус и разбъркайте за да се смесят добре продуктите. Нарежете пилешките гърди на дълги тънки лентички и ги добавете към сместа. Разположете листата от салата в 4 чинии. разпределете чипса и разположете пилешката салата в средата на всяка чиния.

Салата с пиле, моркови и праз

400 г сварено бяло пилешко месо, 500 г праз - само бялата част, 200 г моркови- настъргани, 1 голяма ябълка, 250 г готова майонеза, 1 с.л горчица, 250 г кисело мляко

Нарежете праза на тънки колелца. Обелената и изчистена ябълка нарежете на резенчета. Пилешкото месо нарежете на кубчета и ги смесете с праза, нарязаната ябълка и настърганите моркови. Разбъркайте майонезата с горчица, черен пипер, киселото мляко и сол на вкус.

Салата се сервира полята със майонезения сос.

Салата от патладжани и домати

3 броя патладжани, 3-4 бр. домати, ситно нарязан магданоз магданоз, няколко склидки чесън -

ситно нарязани или счукани

Патладжаните се нарязват на филии, посоляват се и се отцеждат, след което се изпържват в сгорещена мазнина. Доматите се нарязват на филийки. В чиния се подреждат последователно слой патладжани, слой домати. Между всеки слой се ръси с магданоз и чесън.

Хайвер от патладжани - кьопоолу

500 г патладжани, 500 г зелен пипер, 150 г домати, няколко склидки чесън, 1/2 ч. ч олио(зехтин), 1 к.ч. счукани орехови ядки, връзка магданоз,2 с. л оцет, сол на вкус

Патладжаните и пипера се изпичат, отцеждат се, обелват се и се пасират с миксер, заедно със склидките чесън.. Към полученото пюре при непрекъснато разбиване се добавяолиото. След това се добавят ореховите ядки, солта, оцета и ситно нарязания магданоз. Сместа се изсипва в чиния и се гарнира с доматите, нарязани на филийки и клончета от магданоз.

Салата с фасул и царевица

200 г червен фасул(може и бял), 400 г царевични зърна(от консерва или сварени), 2 големи глави лук, 2 с.л. лимонов сок(оцет), 3 с.л. зехтин(или олио), щипка кориандър, щипка джинджифилна прах, сол и черен пипер на вкус.

Нарежете лука на филийки и мариновайте предварително за около 1 час в лимоновия сок, зехтина и подправките. След това смесете с фасула и царевицата и добре разбъркайте.

Салата с гъби, маслини, царевица и ролца от раци

1 буркан стерилизирани гъби(750г), 500 г сварени царевични зърна, 150 г ролца от раци, 150 г маслини (без костички), 1/2 ч.ч. ориз, 1 средна глава лук, зехтин или олио, 1/2 лимон(лимонов сок), 2 с.л. ситно нарязани зелени подправки на вкус.

Ориза се сварява в подсолена вода(без да се разварява), измива се със студена вода и много добре се охлажда. Изцедените гъби се на рязват на ивички, лука се нарязва на филийки, ролцата от раци се нарязват на 5-6 мм филийки. маслините се нарязват на три. Ако царевицата не от консерва, се сварява, отцежда и охлажда. В голяма купа се смесват всички продукти, овкусява се със сол ,пипер, зехтин и лимонов сок на вкус. По желание се добавя и ситно нарязани свежи зелени подправки.
Майонезена салата с тофу и мариновани краставици

450 тофу, нарязано на кубчета, 3 кисели(мариновани) краставички, нарязани на кубчета, 1 средна глава лук, нарязана на кубчета, магданоз, ситно нарязан, количесто пожелание, 2 склидки чесън, ситно нарязани или счукани, 300 г майонеза, черен пипер и сол на вкус

Сложете всички продукти в купа, подправете със сол и черен пипер, добавете майонезата и още веднъж разбъркайте.
Тиквички с тофу 
400 г тофу, 800 г тиквички, почистени и нарязани на кръгчета, 2 яйца, 1 1/2 ч.ч. мляко, 2-3 с.л. брашно, сол, черен пипер на вкус, 4 с.л. зехтин (олио)

Посолете тиквичките, оваляйте в брашно и наредете с намазана с олио тавичка. Запечете във фурната до омекване. Извадете и отгоре наредете нарязания на ситни парченца тофу (или смелете в кухненски робот, залейте с разбитите с млякото яйца и запечете във фурната до златисто. Сервирайте топло. 

Салата с тиквички о орехи
800 г млади дребни тиквички, 100 г орехови ядки, 1 глава лук, 3-4 с.л. зехтин, 1 лимон, сол и копър на вкус
Измийте и без да белите тиквичките ги нарежете с картофобелачка на дълги тънки ленти(може да ги нарежете и на малки кубчета), посолете и ги сотавете да се отцедят. Поръсете със сока на лимона и зехтина. Прибавете счуканите орехови ядки, нарязания на филийки лук и ситно нарязания копър. Разбъркайте добре и оставете за 10-на мин да се маринова преди да сервирате.
Екзотична салата от настъргани моркови 4 порции
400 г настъргани моркови, 2 портокала, 10 черни маслини, изчистени от костилките, 1 лимон, 1 ч.л. кимион на зърна, 4 с.л. зехтин, сол на вкус, черен пипер на вкус, магданоз за украса
Изцедете сока на единия портокал и лимона. Сипете сока в дълбока купа, добавете сол, черен пипер, зехтина и кимиона. Разбийте с вилица. Прибавете морковите в купата и рабъркайте добре. Обелете втория портокла, разделете на резенчета, а тях разрежете на триъгълни парчета. Нарежете маслините на кръгчета. Разпределете морковите в чинии и отгоре разположете портокаловите и малинените парченца. Украсете с листенца магданоз.
Салата с портокали и черни маслини 4 порции
3 средни портокала; 1 склидка чесън, ситно нарязана; 2 с.л. зехтин; 175 г черни маслини без костички; 2 с.л. магданоз, ситно нарязан; щипка лют червен пипер; щипка сладък червен пипер; щипка пудра захар; щипка сол; щипка смлян ким;
Обелете портокалите, махнете много добре бялата обвивка. С нож отделете сегментите над купа в която съберете отделилия се сок. В купта със сока сложете всички подправки и зехтина и много добре размесете. Подредете портокаловите сегменти и маслините в чиния за сервиране и полейте със сока. Поръсете със ситно нарязан магданоз.
КОКТЕЙЛИ

Коктейл "Кетбъри"   4 порции

600 г. пушено пилешко месо, нарязано на кубчета, 250 г замразена царевица, 10-15 бр. обелени лешника, 2-3 скилидки чесън, кутия и половина трапезна майонеза, 2 супени лъжици нарязан магданоз, 1/2 чаена лъжичка смлян черен пипер, 1 лимон, сол на вкус, 1 зелена салата, стръкчета магданоз за украса
Добре отцедената царевица се прибавя към нарязаното месо. Добавят се счукания чесън, накълцания лешник, дребно нарязания магданоз, черен пипер и накрая - майонезата. Сместа се разбърква като се полива със сок от половин лимон.

Приготвената коктейлна смес се охлажда в хладилника преди консумация. Сервира се в чаша за шампанско върху лист от зелена салата и се украсява с листенца магданоз.

Коктейл "Кентъки"  4 порции

600 г пилешко месо, сварено и нарязано на кубчета, 5 бр. твърдо сварени яйца, настъргани на едро ренде, 2-3 скилидки счукан чесън, 2 супени лъжици дребно нарязан магданоз, 1/2 чаена лъжичка смлян черен пипер, 330 г кутия трапезна майонеза, 2 супени лъжици лимонов сок, 1 чаена лъжичка сос „Кетчуп“, 4 маслини, 4 листа от зелена салата

Нарязаното месо и настърганите яйцата се слагат в подходящ съд и към тях се прибавят останалите продукти. Сместа се разбърква и се държи на хладно преди консумация.Сервира се в чаша за шампанско върху лист от зелена салата и се украсява с няколко листенца от маслини във вид на маргаритка, в средата на която се слага сос Кетчуп.

Морски коктейл 4 порции

16 бр. миди, 4 ролца от раци, 20 бр. Скариди, 12 супени лъжци сос „Тартар“ - Виж - сос "Тартар"

8 резена от грейфрут, портокал или ябълка.
Плодът (по избор) се нарязва на дребно и се слага на дъното на чашата за сервиране. Коктейлната маса се приготвя от останалите продукти след смесване и леко разбъркване и се слага върху плодовете.
Коктейл от гъби 4 порции

200 г стерилизирани гъби, нарязани на тънки ивички, 50 г шунка, нарязана на кубчета, 150 г сметана, разбита, 1 лимон, 30 г кетчуп, 4 листа зелена салата, сол на вкус, черен пипер на вкус

Към разбитата сметана се добавят ситно нарязаните продукти. Овкусява се със сол и черен пипер. Сместа се разбърква и се разпределя в чаши за шампанско споставена на дъното зелена салата, предварително потопена в марината. В центъра на чашата с помощта на шприц се оиставя сметаната, върху нея филийки от гъбите, на ръба на чашата се закрепва кръгче лимон.

Коктейл от миди 4 порции
200 г миди от консерва, 150 г майонеза, 100 г сметана, 10 г кетчуп, 1 лимон, 2 с.л магданоз, ситно нарязан, сол на вкус
Изцедените миди се прибавят към разбитата сметана, майонезата и кетчупа, подправя се и се поставя в чаши за шампанско. Ръбът на чашите се поставя предварително във вода и в ситно нарязан магданоз, а на дъното се поставя лист от зелена салата. В центъра на чашата с помощта на шприц се слага сметаната, а на ръба на чашата се закрепва резен от лимон.

Коктейл от пиле 4 порции

400 г пилешко месо, сварено, обезкостено и нарязано на кубчета, 150 г сметана, 1 с.л. лютеница (или кетчуп), 1 с.л. сос Уорчестър, 20 г портокалов сок, 1 портокал, обелен и нарязан на кубчета, 4 листа зелена салата, 2 с.л. магданоз, ситно нарязан, 1 с.л. коняк, 1 лимон, черен пипер на вкус, сол на вкус

Към разбитата сметана се прибавят портокаловия сок, лютеницата, сос Уорчестър, конякът, пилепкото месо и нарязания портокал. сместа се овкусява със сол и черен пипер. Сервира сев чаши за шампанско. Ръбът на чашите се поставя предварително във вода и в ситно нарязан магданоз, а на дъното се поставя лист от зелена салата. В центъра на чашата с помощта на шприц се слага сметаната, а на ръба на чашата се закрепва резен от лимон.
Поднася се със препечен хляб.
Коктейл с пиле и гъби 4 порции
400 г сварено пилешко месо,120 г консервирани(или задушени) гъби печурки, 120 г майонеза, 500 г кисело мляко, 4 с.л. бяло вино, 20 г горчица, 1 зелена салата, сол и бял пипер(може  и черен)

Месото се нарязва на ивички, гъбите на филийки. Разбъркват се леко изцеденото кисело мляко, бялото вино, горчицата, сол и пипер. В четери чаши за шампанско или купички се нареждат листата на зелената салата. Върху тях се разпределят гъбите у месото и се полива със соса.

Чеснови топчета със сирене 2 порции

200 г пушено сирене, 100 г краве масло(или маргарин), сол, смлян черен пипер, 1/2 ч.л. ким, 1/2 ч.л. лют червен пипер, 3 склидки счукан чесън, 50 г. ситно нарязани ядки(орехи, лешници, кишу) или галета

Смесват се настърганото сирене, масло и подправките. Омесва се тесто, от което с намокрени ръце се правят малки топчета. Овалват се в ядките или галетата. Топчетата се нареждат едно до другов чиния за сервиране и се държат на хладно.

АЛАМИНУТИ

Пълнен пъпеш със скариди 2 порции

1 кръгъл пъпеш,250 г сварени, изчистени скариди, 1 лук ситно нарязан, 3-4 репички нарязани на колелца, 100 г пушено рибно филе, нарязано на малки кубчета, ситно нарязан копър

За заливката: 2 с.л. горчица, 6 с.л. майонеза, сок от пъпеша, сол и черен пипер на вкус

Пъпешът се разрязва на две, изчиства се от семките и се изрязват топчета от вътрешността му. Слагат се в съд и се смесват съа скаридите, лука, репичките, копъра, пушеното рибно филе и копъра. Салатата се залива със маринатата и се разпределя в двете половини на пъпеша непосредствено преди сервирането.
Пюре от тиквички с орехи
1,5 кг тиквички, 1 к.ч. зехтин (олио), 1 глава кромид лук, 100 г орехови ядки, 100 г маслини изчистени от костичките, 3-4 склидки чесън, оцет, магданоз, копър и сол на вкус

Измийте, обелете и настържете тиквичките на едро ренде. Задушете в олиото, докато останат само на мазнина и свалете от огъня. Прибавете счуканите орехови ядки, чесъна и дребно нарязаните копър и магданоз. Разбъркайте добре и добавете соли оцет на вкус. Сервирайте в подходяща чиния и гарнирайте с маслините, филийки лук и магданоз.

Печурки с мащерка 4порции

500 г едри печурки, 3-4 слидки чесън, счукани, 1 ч.л. изсушена мащерка, 1 с.л. ситно нарязан магданоз, сока от 1 лимон, сол на вкус, черен пипер на вкус, 3 с.л. зехтин (олио)

Измийте гъбите и отделете пънчетата. Направете няколко широки нареза на гъбите и ги полейте със зехтин и сока от лимона.. Поръсете със сол и черен пипер и ги оставете за около 2 часа да се мариноват. След това ги папълнете със смес от счукания чесън, подправките и ситно нарязаните пънчета. Подредете ги в тавичка, полейте със марината в която са киснали и ги запечете за няколко минути във фурната.
Пюре от моркови 6 порции
750 г моркови, изчистени и нарязани на парченца, 1 ч.л. захар, 4 с.л. краве масло, копър на вкус
сол на вкус
В съд сложете морковите, захарта, маслото, сол и вода колкото да ги покрие. Оставете да кипне и варете около 15 мин.(докато морковите омекнат) с похлупен капак. Махнете капака и оставете на силен огън да се изпари водата. Охладете морковите, пасирайте с пасатор или вилица. Ако п'рето е много водно сложете на тих огън са се поизпари водата. Добавете нарязания на ситно копър, рабъркайте и оставете да се охлади за около 5 мин. Сервирайте пюрето топло.
Малки морковчета с карамел и лимон 4 порции
1 кг малки морковчета, 50 г мало, 2 ч.л. захар, сока от 1 лимон, 1 сл.л ситно нарязан магданоз, сол на вкус, черен пипер на вкус
Разтопете маслото в тенджерка със щипка сол, след като се разтопи, сипете захарта. Разбърквайте на тих огън докато се разтопи захарта и леко се карамелизира. Добавете лимоновия сок, разбъркайте добре и сипете обелените малки морковчета и разбъркайте добре да се покрият добре с карамеловия сос. Сложете соли черен пипер, похлупете тенджерката и оставете да къкри на тих огън 25 мин, като често рабърквате. Морковчетата са готови, когато станат блестящи и леко твърди във вътрешността. Поръсете с нарязаия магданоз и ги сервирайте топли.

Подходяща гарнитура за пържоли или панирани бяло птиче месо, свинско или телешко печено.

Малки морковчета с джоджен(мента)

500 г морковчета, 1 глава кромид лук, нарязан на кръгчета, 3 с.л. зехтин, 1 с.л. сушен джоджен, сока от 1 лимон, сол, черен пипер на вкус

Сварете изчистениет моркови в тенджера с вода за 10 мин. Отцедете добре и оставете да се охладят. Задушете лука в зехтина и добавете към него моркочетата. Рабъркайте добре за да се покрият равномерно с мазнина. Посолете и поръсете с черен пипер. Добавете джоджена и лимоновия сок.
БЕЗМЕСТНИ

Фаршировани патладжани За  5 порции

5 патладжана (около 1 кг), 4 средно големи глави кромид лук, 600 г зелен пипер, 2 моркова, 500 г домати, 100 г сирене, 5-6 склидки чесън, целина, магданоз - ситно нарязани, сол, черен пипер на вкус, олио
Патладжаните се измиват, разрязват се на две по дължина и се издълбават като лодка, посоляват се и се оставят да се изцедят. В загорещеното олио се запържват ситнонарязания лук, чесън, пипер, морков и домати. След това към сместа се добавя натрошеното сирене, нарязания на ситно магданноз и целина, черен пипер и се посолява на вкус. С тази плънка се пълнят издалбаните патладжани и се пекат в средно гореща фурна.
Панирани патладжани с плънка За 4 порции

1 кг патладжани (3-4 бр), 250 г сирене, 3 яйца, 2 с.л брашно, 2 с. л. Галета, връзка магданоз, копър
няколко склидки чесън, сол, черен пипер на вкус, растителна мазнина за пърженето

Патладжаните се нарязват на кръгли филийки, посолявват се и се изцеждат, след което се изпържват до полуготовност. Сиренето се пасира с двете яйца, ситно наряания магданоз, копър, чесън,,черен пипер и сол на вкус. Със сместа се залеват по две филийки от патлажана. Овалват се в брашно, яйце, галета и се пържат. Поднасят се с кисело мляко, подлучено със склълцан чесън и поръсени със нарязан магданоз.
Сафрид на керемида За  3 порции
1,5 кг сафрид, 1 к. ч. вино, 1 лимон, 5 средно големи домата, сол, черен пипер.

Почистваме рибата, поръсваме я със сол и черен пипер и оставяме да престои най-малко 2 часа. Слагаме я върху керемидата и покриваме с кръгчета домати и лимон. Поливаме с виното и печем на умерена фурна.
Поднася се заедно с керемидата, сложена върху подходяща подложка.
1/2 връзка ситно нарязан магданозр 5 с.л пилешки бульонр 2 стръка зелен лук- ситно нарязан, 2

големи склидки чесън -ситно нарязани, 1 малка люта чушка (пожелание) - почистена от семките и ситно наразана, 1 с.л. джинджифил, 4 с.л фъстъчено олио (може и обикновено), 2 с.л соев сос, 1 кг патладжани, разрязани по дължина на 2 см резени и след това по ширина на 2 см широки ленти.

Смесете магданоза, 1 с.л пил. бульон, зеления лук, чесъна, лютата чушка и джинджифила и ги пасирайте с миксер на пюре. Изпържете нарязания патладжан в силно загрято олио. Извадете и отцедете върху салфетка. Пюрето заедно със соевия сос запържете за около 2 мин., върнете патладжана в тигана и добавете 4 с.л. бульон и задушете за около 3 мин. Подправете със сол и черен пипер.
Питки с царевица и картофи За 4 порции

400 г картофи, 1/2 ч.ч. ситно нарязан зелен пипер, 2 стръка праз ситно нарязани, 1 ч.л. кимион, 3 с.л. брашно, 2 с.л. краве масло, 4 с.л. сметана, 1 1/2 ч.ч. пресни царевични зърна, сол и черен пипер на вкус, 1 с.л. ситнонарязан магданоз, 1 с.л лимонов сок

Настържете картофите на ренде. Изстискайте картофите и ситно нарязания пипер през тензух за да остраните сока. Смесете в купа картофите, пипера, царевицата, лука, кимиона, брашното, сол и черен пипер на вкус.
На среден огън в незагарящ тиган с 1/2 с.л. масло се слага 3/4 ч.ч. от сместа, оформете със шпатула или дъното на лъжицата като питка и пържете докато стане златиста и обърнете на другата страна. Извадете в чиния и покрийте. Направете още 3 питки , всеки път добавяте в тигана 1/2 с.л масло. Поднесете полети със сметаната, смесена със ситно нарязания магданоз, 1 с.л. лимонов сок, сол и черен пипер

Пудинг от млечна царевица За 8 порции

6 кочана млечна царевица, 1/2 ч.ч. сметана, 1/2 ч.ч. мляко, 1 с.л. захар, 1/2 ч.л. сол, 1/8 ч.л. черен пипер(на вкус), 1/4 ч.ч. масло, разтопено и охладено, 3 големи яйца.

В голяма купа с опакото на голям нож остържете царевични зърна от кочаните и съберете течността и месото от зърната.(трябват ни 2 чаши течност и зърна общо). Разбийте на сняг белтъците. В голяма купа смесесете останалите продукти и добре разбийте. Добавете царевицата и размесете добре. Накрая внимателно добавете разбитите белтъци. Намажете 8 формички(с вместимост около 1/2 ч.ч.) с масло и разпределете сместа в тях. Сложете формичките в тава с гореща вода и печете на водна баня при 350ф за около 50 мин.(или докато станат златисти и твърди на пипане). Извадете формите от водата, оставете да се охладят за около 5 мин и внимателно с нож обиколете стените на формичките и извадете пудинга върху чиния за сервиране.

Печени картофи с ряпа За 5 порции

1 кг картофи, 2 средни по големина глави бяла ряпа, 2 яйца, сол, 3 кафеени чаши олио

Обелваме картофите и ряпата и ги настъргваме на едро ренде. Поставяме ги в дълбока купа и ги обърквам с разбитите яйца, олиото и сол на вкус. Сместа изсипваме в намаслена тавичка. Печем в умерена фурна 45 минути.

Картофи по селски За 5 порции

6 големи картофа, 100 г гъби, 4 филийки бекон, 40 г масло, 100 г сметана (гъсто кисело мляко), 3 скилидки чесън, 3-4 стръка зелен лук, черен пипер, сол

Завийте добре измитите картофи в алуминиево фолио, изпечете ги на фурна 220 градуса. След това отрежете капаче по дължина, издълбайте ги. Нарежете на ситно гъбите, бекона и чесъна, задушете ги в маслото до порозовяване и ги прибавете към издълбаната част от картофите, сметаната и нарязания на ситно зелен лук, разбъркайте с малко смлян черен пипер и сол. Напълнете картофите. Препечете ги за няколко минути под грил и ги поднесете веднага.

Гъби със спанак За 2 порции

1/2 кг гъби, 300 г спанак, 1 глава лук, 3-4 скилидки чесън, 3 с.л. олио, 1 ч.ч. ориз, сол, смлян черен пипер
Нарязания на ситно лук и нарязаните също на ситно скилидки чесън задушаваме в 2 с.л. олио. Прибавяме изчистения, измит и подсушен ориз. Пържим, докато оризът стане стъклен - тогава добавяме нарязаните на парченца гъби и нарязания на тънки ивички спанак. Като бъркаме от време на време на умерен огън, задушаваме сместа. Наливаме 4 ч.ч. топла вода и отначало на умерен, а след това на тих огън варим общо двадесетина минути. Накрая овкусяваме със сол и смлян черен пипер.

Пълнени чушки с картофи За 8 порции

1 кг картофи; 4 глави лук; 100 г олио; 10 сухи червени чушки; 1 с.л. червен пипер, чубрица, черен пипер, сол.
Картофите се сваряват, обелват се и се смачкват. Лукът се изпържва, прибавя се червения пипер, чубрицата и черния пипер. Слагат се картофите и се объркват добре с лука.

Чушките се изчистват от семената и се заливат с гореща вода да омекнат. Напълват се с картофената смес, завиват се в зелев лист и се нареждат в тавичка. Налива се една чаша гореща вода и се изпичат във фурната.
Спанак със сусам За 8 порции
500 гр спанак, 4 супени лъжици бульон, 4 супени лъжици сусам, 3 супени лъжици сусамово олио, 3 супени лъжици соев сос, лют и бял пипер.

Почистете спанака и го измийте, като отстраните стъблата, бланширайте. Загрейте след това сусамовото олио, в него изпържете сусама. Извадете го и отделете една супена лъжица. Останалата част счукайте в хаван. От счукания сусам, соевия сос, бульона, лютия и белия пипер се приготвя сос. Бланшираният спанак се залива със соса и се поръсва с пържения сусам.

Оризови кюфтета За 6 порции
1/2 кг ориз; 3 яйца, 1 с.л. нарязан магданоз, 1 морков, 150 г сирене (или кашкавал) 1/2 кафеена чашка пресята галета, сол.
За панировката: 1 яйце, 1 кафеена чашка галета и за пържене 1 1/2 кафеени чашки олио.

Почистения, измит и посушен ориз заливаме с вода при съотношение 1:3. Посоляваме леко и варим на умерен огън, докато оризът се свари. Отцеждаме го и го пресоваме. Получената каша замесваме с разбитите яйца, нарязания на ситно магданоз, сварения и нарязан на малки кубчета морков, стритото с вилица сирене (или настъргания на ситно ренде кашкавал), счуканата и пресята галета. Правим кюфтета, които потапяме в разбитото яйце, после овалваме в галетата, после отново потапяме в разбитото яйце и пържим в загрятото олио и от двете страни до зачервяване.

Кюфтета от моркови За 4 порции

400 г моркови, настъргани на едро ренде,  400 г картофи, настъргани на едро ренде, 1 малка глава кромид лук, ситно нарязан, 2 с.л. магданоз, ситно нарязан, 2 белтъка, 50 г краве масло, сол на вкус, черен пипер на вкус

В голяма купа разбийте белтъцитена сняг. Добавете морковите, картофите и лука. Поръсете със сол и черен пипер. Разбъркайте много внимателно за да не спаднат белтъците.

В тиган с незалепващо дъно сложете 1/4 от маслото и 1/4 от морковенаа смес. Заравнете с дървена лъжица, като натискате леко, за а се получи голямо кюфте. Пържете 5 мин., след което обърнете тигана върху плоска чиния, обърнете и сложете в тигана за да се изпържи и от другата страна. Пържете около 7-8 мин. Останалите кюфтета изпържете по -същия начин. Поднесете топли, поръсени със ситно нарязания магфаноз.

Суфле от моркови и джинджифил За 4 порции

800 г сварени и пасирани на пюре моркови, 4 яйца, 4 с.л. сметана, 30 г краве масло, 100 г настърган кашкавал, 1 ч.л. джинджифил на прах, сол на вкус, черен пипер на вкус

Намажете с масло 4 формички за суфле или 1 средно голям. Загрейте фурната до 200 градуса. В голяма купа рабъркайте добре пюрето от моркови, жълтъците, сметаната, половината от кашкавала, джиджифила, сол и черенпипер. ОтВ отделна кпа рабийте белтъците на сняг и след това като внимателно рабърквате добавете към морковената смес. Разпределете във формичките, поръсее с останалия кашкавал и запечете за 10 мин. Сервирайте суфлето горещо.
СОСОВЕ

Барбекю сос със бира и меласа

1 1/4 ч.ч. готов чили сос, 3/4 ч.ч. меласа, 3/4 ч.ч. бира, 2 с.л. горчица, 2 с.л. чили на прах, 2 с.л. соев сос, 2 с.л. лют червен сос(например Табаско), 2 с.л. прясно изцеден лимонов сок

Смесете всички съставки. Варете на среден огън, като разбърквате непрекъснато. След завирането намалете и варете около 15 мин(сосът да се намали до 2 ч.ч. течност).

Сосът може да се приготви до една седмица предварително. Подходящ е за печено пиле на скара или печени ребърца.

Рибен сос с чесън и орехи За 2 порции

500 г рибен бульон (Виж Рибен бульон), 25 г масло, 60 г орехови ядки, 80 г лук нарязан на ситно, 2 твърдо сварени жълтъка, 4-5 склидки чесън, 2 с.л бял оцет, щипка канела, щипка карамфил, сол и черен пипер на вкус
Ситно нарязания лук се задушава в маслото. Прибавя се брашното и се пържи без да се

зачервява. Разрежда се с рибния бульон и се вари заедно със карамфила, канелата и черния пипер на тих огън като съда се похлупва с капак за около 20 мин. Полученият сос се прецежда. Прибавят се счуканите заедно с чесъна орехови ядки, претритите твърдо сварени жълтъци, сол и оцет на вкус, разбърква се и се кипва.

Сосът е подходящ за варени, задушени и печени риби на скара.

Рибен сос по моряшки За 2 порции

400 г рибен бульон, 25 г брашно, 25 г масло, 15 г моркови, 20 г лук, 25 г доматено пюре, 15 г

целина корен, 30 г аншоа, 25 г бяло вино, 5 г оцет, 50 г пресни гъби, 50 г дребни лукчета(арпаджик), 10 г магданоз, сол и черен пипер на вкус

Нарязаните на ивички лук, моркови и целина се задушават до омекване в половината масло. Прибавя се брашното и доматеното п'ре и леко се запържва. При непрекъснато разбъркване се добавя рибения бульон и се вари на тих огън 25-30 мин, след което получения сос се прецежда. Дребните лукчета се бланшират в подсолена и подкиселена с оцета вода, след това се задушават в масло със малко захар до златист цвят. Към тях се добавят задушените нарязани на ивички гъби. кипнатото вино и претритата през сито аншоа. Получената смес се добавя към соса., кипва се, сваля се от огъня и се подправя със втората част от маслото, черния пипер и ситно нарязания магданоз.

Ароматен крушов сос За 4 порции
6 бр. круши, 1/3 ч.ч. мд. 2 с.л. лимонов сок, 1 ч.л. канела, 1 ч.л. джинджифил, 4 зърна карамфил, сол на вкус.
Измийте крушите, нарежете на малки кубчета у слежете в тенджерка, Добавете меда, лимоновия сок, солта, канелата, джинджифила и карамфила. След като заври, се покрива съда с капак и се задушава за окол 15 мин при постоянно бъркане, Сваля се от огъня и се претрива през сито или с пасатор и докато е горещ се слага в затолени буркани и херметически се затваря. Може да се съхранява до 1 месец в хладилник. Соса е превъзходен за пържено пиле, свинско и телешко.

Сос „ТАРТАР“ За 5 порции

500 г трапезна майонеза, 50 ml сухо бяло вино, 1 супена лъжица горчица, 1-2 щипки смлян черен пипер, 3 бр. стерилизирани краставички, 1/2 малка глава кромид лук, 1 белтък от твърдо сварено яйце.
Краставичките, лукът и белтъкът се нарязват на много дребно и се смесват с останалите продукти.

сос "Кули" За 5 порции

3 червени чушки, 20 г краве масло, 2 малки глави кромид лук, 1 склидка чесън, 250 мл пилешки бульон, сол, черен пипер

Изпечете чушките, обелете и нарежете на ситни парченца. В масло задушете лука и чесъна 1- 2мин слд което дабавете чушките и бульона. Когато заври намалете температурата и оставете да къкри 10 мин. ПОсолете, поръсете с черен пипер и снемете от огъня. пасирайте много добре. 

Холандски сос За 5 порции

200 г краве масло, 3 жълтъка, 1 с.л. лимонов сок, бял пипер, сол
Разбийте жълтъците с 3 с.л. вода на водна баня, докато получите мус. Разтопете маслото и добавете към жълтъците като рабивате непрекъснато. Изсипете соса в друг съд, прибавете лимоновия сок, посолете и поръсете с белия пипер.
сос Беарнез За 2 порции
1 ч.ч. винен оцет, 1 с.л. ситно нарязан магданоз, 1 с.л. ситно нарязан естрагон, 2 жълтъка, 125 г масло
1 ч.л. лимонов сок, сол, щипка лют червен пипер
В малка тенджера сложете оцета, магданоза и естрагона и на слаб огън редуцирайте до 1/4 . Снемете от огъня, добавете жълтъците и малко гореща вода и разбийте. Сложете тенджерата на водна баня при умерена температура. Добавете маслото на парченца, като разбърквате непрекъснато. Прибавете лимоновия сок и подпрвките.

сос Морне 
30 г масло, 30 г брашно, 500 мл прясно мляко, 2 жълтъка, 100 г настърган грюйер, 1 щипка индийско орехче, сол, бял (черен) пипер

Разтопете маслото в подхидящ съд, добавете брашното. Оставете 1-2 мин, като рабърквате. Свалете съда от огъня и сипете млякото като рабърквате. Върнете на котлона и оставете течността да заври на слаб огън, като продължавате да разбивате. Оставете 3-4 мин докато сосът се сгъсти. Свалете от огъня, добавете жълтъците и сиренето и разбъркайте добре. Посолете и поръсете с пипер и индийско орехче.
сос Бешамел
30 г масло, 30 г брашно, 500 мл прясно мляко, 1 щипка индийско орехче, сол, бял (черен) пипер

Разтопете маслото в тенджерка на слаб огън. Добавете маслото и оставете 1-2 мин, като рабърквате с дървена лъжица. Свалете от огъня и сипете млякото при непрекъснато разбъркване. Върнете на котлона и оставете да заври на слаб огън, като продължите да разбърквате. Оставете 3-4 мин, докато сосът се сгъсти. Отнемете от огъня, посолете и добавете индийското орехче и пипера.

Ливански сос
3 стръка пресен кориандър, 1/2 връзка магданоз, 2 с.л. сусам, 1/2 ч.л. червен пипер, 1/2 ч.л. канела, 5 с.л. зехтин, 3 с.л. лимонов сок, черен пипер, сол
В тиган с незалепващо покритие леко запечете сусамените зърна. Нарежете на ситно кориандъра и магданоза. Смесете всички съставки в подходящ съд и разбъркайте много добре.

сос Хариса
40  г сухи люти чушки, 5 склидки чесън, 1/2 ч.л. кориандър, 1 ч.л. кимион, 1/2 ч.л. сол (на вкус)
Почистете и накиснете чушките във вода за около 30 мин. Изцедете ги и нарежете на ситно. Накълцайте чесъна. Смесете ги и добавете солта, кориандъра, кимиона и 50 мл вода. Разбъркайте много добре. 
Хавайски сос
2 резена ананас, 1/2 лимон, 1 домат, 1 стрък джоджен (мента), 1 глава кромид лук, 4 с.л. зехтин, 1/2 ч.л. смлян джинджифил, сол, черен пипер

Обелете, изчистете от семето и нарежете на ситно домата. Нарежете на мног ситно лука. Нарежете ананаса на сребни кубчета. Смесете нарязаните подправки и добавете лимоновия сок, зехтина и ситно нарязания джоджен. Посолете на вкус и добавете джинджифила и черения пипер.

Мексикански сос
2 домата, 1 с.л. лимонов сок, 3 стръка кориандър, 1 склидка чесън, 1 люта чушка, 5 с.л. зехтин, 1 с.л. оцет, сол

Почистете и нарежете на ситно доматите и чушката и ги смесете със счукания чесън. Добавете зехтина, лимоновия сок и оцета. Посолете.Прибавете ситно нарязания корияндър и разбъркайте.

сос Чътни З

20 г синапени семена, 1 кг узряло манго, 2 склидки чесън, 3 люти чушлета, 100 г жълти стафиди, 

1 с.л. настърган пресен джинджифил (или 2 с.л. смлян), 500 г кафява захар, 250 мл винен оцет, сол на вкус
Разрежете мангото на две, обелете го и го поччистете. Нарежете на парчета. Почистете и нарежете на ситно чушките и накълцайте на ситно чесъна. Сложете в тенджерка мангото, джинджифила, чушките, стафидите, чесъна, синапа, каффявата захар, оцета и солта. Оставете да заври, намалете температурата и гответе около ч час, като от време на време разбърквате.
сос Беарнез
1 ч.ч. винен оцет, 1 с.л. ситно нарязан магданоз, 1 с.л. ситно нарязан естрагон, 2 жълтъка, 125 г масло, 1 ч.л. лимонов сок, сол, щипка лют червен пипер
В малка тенджера сложете оцета, магданоза и естрагона и на слаб огън редуцирайте до 1/4 . Снемете от огъня, добавете жълтъците и малко гореща вода и разбийте. Сложете тенджерата на водна баня при умерена температура. Добавете маслото на парченца, като разбърквате непрекъснато. Прибавете лимоновия сок и подпрвките.

Студен сос със счукани орехи

1 чаша орехови ядки, 5-6 скилидки чесън, 2 лъжици галета, 2 лъжици олио, вода, сол

Счуквате добре ореховите ядки, чесъна и сол на вкус. Прибавяте галетата, олиото и малко вода за да получите умерено гъст сос. Всичките продукти се разбиват добре.
Сос за пържена риба, пържени пиперки или патладжани
Цитросов винегрет
1 лимон, 1 мандарина, 1 портокал, 1/2 грейпфрут, 200 мл светъл соев сос, 100 мл зехтин, 1 ч.л. оцет, бял пипер смлян

Изцедете плодовете. Прецедете сока през фина цедка. Прибавете соевия сос, оцета и пипера. На тънка струйка добавете зехтина при силно непрекъснато разбиване.

Сосът е подходящ за студено пиле, риба на пара и морски деликатеси.

Портокалов сос

8 портокала, 1 пръчица канела (или 1 ч.л. канела в марля), сол, бял пипер, смлян 

Изцедете 7 портокала. На последния обелете кората и бялата ципа. Нарежете на тънки кръгли резени. Сложете сока в малка тенджерка, сложете канелата и оставете да ври, докато 1/3 от течността се изпари. Извадете канелата. Прибавете сол и пипер. Пресипете в купа и добавете портокаловите резени. Сервирайте соса леко топъл.
Сосът е подходящ за пиле, свинско и риба на скара.
Винегрет с лимон и къри
1 лимон, 1 с.л оцет, 4 с.л. зехтин, 1/2 ч.л. къри, 2 с.л. сметана
В купа смесете изцедения сок от лимона, сметаната, оцета и зехтина. Разбийте добре до получаването на хомогенна смес. Прибавете сол и къри и рабъркайте отново.

Сосът е подходящ за печено агнешко и пилешко месо, салати

Винегрет с лимон и мед
1 лимон, 2 с.л мед, 3 с.л. зехтин, 1 с.л. оцет, 2 стръка пресен лук, сол, черен пипер

Настържете кората на лимона. След тов го изцедете и сложете 2 с.л. сок при настърганата кора. Прибавете медът, оцета и зехтина. Разбийте много добре. Нарежете на ситно зеления лук и го добавете към винегрета. Подправете със сол и пипер.
За плодови и зелени салати
Китайски сос със сусам 125 ml
1 с.л. сусамено семе, 1 с.л. сусамено олио, 1 склидка чесън, счукана, 1 червена чушка, нарязана на тънко, 2 с.л. сладко шери, 2,5 см парче пресен джинджифил, 5 с.л. пилиешки бульон, сол и смлян черен пипер на вкус 
Опечете сусаменото семе в сух тиган докато добие кафяв отенък. Загрейте олиото и запържете чесъна. Добавете чушката и пържете в продължение на 1 минута, послед прибавете шерито джинджифила и пилешкия бульон. Нека ври в продължение на 1 мин. Добавете соли черен пипер на вкус.
Китайски сладко-солен сос 250 ml
2 ч.л. царевично нишесте, 4 с.л. соев сос, 2 с.л. консенвиран ананас на кубчета, 150 мл ананасов сок,  1 с.л. захар, 1 с.л. оризов оцет, сол и смлян черен пипер

Смесете и тиган нишестето и 1 с.л. соев сос. Добавете останалия соев сос, ананаса, ананасовия сок, захарта, оцета, сол и пипер на вкус и оставете сместа да заври. 
РУЛА

Руло с моркови 5 порции

750 г кайма, 5 средно големи моркова, 1 глава лук, 2 яйца, 2 филии сух бял хляб, 1/2 ч.ч. вино, сол, черен пипер, 2 с.л. ситно нарязан магданоз

Каймата се омесва заедно с яйцата, ситно нарязания лук, филиите хляб накиснати във виното, сол, черен пипер и магданоз. На дъното на правоъгълна форма (за предпочитане покрита с алуминиево фолио, намазно с мазнина се подреждат кръгчета от морковите и половината от каймата. По средата се слага цял морков(ако е много голям - нарязан на дълго). По стените на формата се подреждат кръгчета от моркови и втората половина от каймата. Пече се при 200 градуса за 1 час. След изключване на фурната - още 10 мин .

Руло с гъби, шунка и пушено сирене 5 порции

500 г кайма, 250 г шунка нарязана на кубчета, 2 филии сух бял хляб , 2 яйца, сол, черен пипер, 3 твърдо сварени яйца, 2 кисели краставички ситно нарязани, 1 червена или зелена пиперка нарязана на ивички,1 сварен морков - ситно нарязан, 100 г пресни или консервирани гъби - ситно нарязани, 150 г пушено сирене(или кашкавал), сол, черен пипер, 3 с.л. ситно нарязан магданоз, 1 с.л. олио

Накиснете хляба в мляко или вода. Омесете каймата, заедно със шунката, хляба, 2 яйца, 1 с.л. оли, киселите краставички, моркова, гъбите, пиперката и половината от пушеното сирене, нарязано на кубчета, магданоз, черен пипер. Не солете ако използвате готова кайма. Сложете половината кайма в намазана с масло форма, отгоре разположете целите твърдо сварени яйца и останалата част от каймата. Печете при 200 г за около 1 час. 10 мин преди за е изпечено, извадете и отгоре сложете останалата част от пушеното сирене, нарязана на филийки и допечете.

Руло със сирене по датски 8 порции

500 кайма, 1 яйце, 1 белтък, 1 ситно нарязана глава лук, 1 с..л. масло или маргарин, 2 с.л. галета, сол, черен и червен пипер, 100 г сирене, 50 г извара, 1 жълтък, 1 връзка магданоз, 3 филийки пушено сирене, 1 червена и 1 зелена пиперка.

Запържва се лука с галетата. Замесва се каймата, яйцата, белтъка и подправките, добавя се запържеия лук и галета. . Пиперките се нарязват на ивички и се смесват със сиренето и жълтъка. Каймата се оформя на четириъгълен пласт върху прозрачно фолио или кърпа. В единия край се поставя сместа от пипер и сирене и с помощта на фолиото се завива като руло. Поставя се в намазана с масло форма. Отгоре се разполагат филиите пушено сирене. Посипва се със ким(пожелание). Формата да се похлупи с капак и да се пече при 200 градуса - 1 1/4 часа.

Руло с магданоз и горчица 4 порции

750 г кайма, 1 филия сух бял хляб, 2 големи връзки магданоз,, 3 жълтъка, 75 г пушена сланина, 1 глава лук, индийско орехче, сол, черен пипер, 75 г. олио, 3 белтъка, 2 ч.ч. галета. 2 с.л. горчица, 50 г кашкавал

Каймата се омесва с хляба, 2/3 от ситно нарязания магданоз и жълтъците и подправките. Сланината се нарязва на купчета и се разтопява, в нея се запържва лука и всичко се добавя към каймата. Каймата се слага в намазана с масло форма. Пече се 60-75 мин при 180 градуса. Белтъците се разбиват на сняг, внимателно се добавя галетата, горчицата, ситно настърганото сирене и остатъка от ситно нарязания магданоз. сол, черен пипер . 30 мин. след като е поставено рулото във фурната се намазва с дебел слой от белтъчната смес.

КАФЕ

Мексиканско кафе За 2 порции

2 с.л. гранулирано кафе, 1-2 с.л. студена вода, 2 с.л. захар, 2 счукани карамфила, 2 щипки канела, 1 щипка джинджифил, 100 г разбита сметана, 2 ч.ч. топло кафе, 2 ч.л. текила

Разбъркайте кафето и захарта във водата, докато се получи пяна. Прибавете карамфила, канелата, джинджифила и сметаната. Разбъркайте отново докато се получи пяна. разпределете в чашите и допълнете с топлото кафе. Сипете текилата във всяка чаша.
Пунш с кафе и мед За 4 чаши
1/2 л. Вода, 4 ч.л. кафе, препълнени, 2 с.л. мед, 2 к.ч. коняк, 1/2 пръчка канела, 1 карамфил

Направете кафето и го загрейте след това(без да завира) с меда, коняка, канелата, и карамфила. Извадете карамфила. Сервирайте топло в стъклени чаши.
Холандско кафе За 1 чаша
30-40 мл яйчен ликьор, 1 чаша топло експресп, 1 ч.л. захар, 1-2 супени л. разбита сметана, 1 ч.л. гранулирано каге(нес)
Изсипете яйчния ликьор в затоплена чаша. Подсладете топлото кафе и го добавете в
чашата.... Отгоре сложете сметаната и посипете гранулираното кафе.
Кафе "Адвокат" За 4 чаши
1/2 л силно топло кафе, 125 мл яйчен ликьор, 250 мл разбита сметана, 4 ч.л. какао на гранули

Разбъркайте ликьора в топлото кафе и разпределете в чашите. Разбийте добре сметаната и я разпределете във всяа чаша. ПОсипете отгоре със какаото.
ПИЛЕШКИ

Пилешко филе с пъпеш 2 порции

500 г пилешки гърди, нарязани на кубчета; 300 г пъпеш, нарязан на кубчета; 2 глави лук, нарязани на кръгчета, 2 пиперки, изчистени от семената и нарязани на ситно; 4 склидки чесън, ситно нарязани; 4 листа босилек; 20 г соев сос, 50 г доматено пюре, 100 г сухо бяло вино, сол и черен пипер на вкус

Нарязаното пилешко филесе запържва с лука чесъна и чушките. залива се със виното и се задушава, докато омекнат зеленчуците. След това се добавя пъпешът, доматеното пюре и соевия сос. Подправя се със черен пипер и босилек. Задушава се 3-4 минути.

Панирано пиле с кашкавал 5 порции

750 г бяло пилешко месо, 150 г кашкавал, 50 г брашно, 50 г галета, 5 яйца, 3 с.л. соев сос, сока от 1 лимон, черен пипер,ситно нарязан магданоз и пресен босилек, сол на вкус

Месото се нарязва на дълги ивици. Смесва се соевия сос, сока от лимона, черен пипер, магданоза и босилека и нарязното месо. Маринова се за около 20 мин. Месото се отцежда и подсушава. Кашкавалът се настъргва на ситно ренде и се смесва с разбитите яйца. Месото се посолява, овалва се в брашно, след това в яйчената смес и накрая в галетата. Панираното месо се притиска с длани така, че да придобие по-продълговата форма. Отново се панира в яйчената смес и се изпържва в сгорещеното олио.

Кюфтета от пилешко месо с кашкавал 5 порции

750 г обезкостено пилешко месо(или готова пилешка кайма), 1 глава лук, ситно нарязана, 100 г настърган кашкавал, 1 филия бял хляб, 1 яйце и 1 белтък, 3 с.л ситно нарязани магданоз, босилек, мащерка и риган, сол, 2 склидки чесън ситно нарязани, сол и черен пипер на вкус.

Пилешкото месо се смила на машинка. Смесват се месото, лукът, кашкавала, хляба, зелените подправки, яйцата, 1 с.л. олио, сол и черен пипер на вкус. Всичко се измесва добре и се оставя да престои около 2 часа. От сместа се оформят кюфтета, които се пържат в сгорещеното олио. Сервира се със салата от пресни зеленчуци.

Руладини от шунка и пилешко месо 5 порции

500 г смляно пилешко месо, 250 г шунка нарязана на тънки правоъгълни листи, 1 глава лук нарязан на ситно, 1 сварен морков нарязан на ситно , 1 кисела краставичка нарязани на ситно, 70 гъби нарязани на ивички, 50 гнастърган кашкавал, 1 склидка чесън нарязана на ситно, ситно нарязан магданоз, сол и черен пипер на вкус

Лукът, чесъна и морковите се задушават в сгорещеното олио. Към него се прибавя мляното месо, разбърква се и се поизпържва. Добавя се ситно нарязаната и изцедена кисела краставичка. . Шунката се нарязва на тънки правоъгълни листове (по два за всяка порция). Плънката се разпределя и се слага между всеки два листа шунка, които се завързват с конец и се подреждат в подходящ за печене съд, предварително намазан с масло. Руладините се изпичат. Изваждат се. маха се конеца, посипватсе с настърган кашкавал и се запичат до разташяне на кашкавала.

Пиле с гъби в гювече 5 порции

750 г пилешко месо, сварено и обезкостено, 200 г ориз, 100 г краве масло, 150 г пресни (или консервирани гъби) нарязани на половинки, 100 г кашкавал, 10 г брашно, сол, черен пипер на вкус

Пилето се сварява и обезкостява. Ако са пресни гъбите се посваряват и се нарязават на половина. В пилешкия бульон се вари оризът( 1 ч.ч. ориз, 3 ч.ч. течност). В гювече се прави канапе от ориза, върху него се поставя пилешкото месо, след това гъбите и се покрива с настъргания кашкавал. Прави се сос от маслото, брашното и пилешкия бульон, сол и черен пипер на вкус. Приготвения сос се излива около канапето и се пече до омекване на кашкавала.

Пържено мариновано пиле 5 порции

1 пиле (около 800 г), 1 глава лук, 3 чесън, 1 лимон,1 портокал, 1 дафинов лист, карамфил, черен пипер, сол на вкус.

Пилето се разделя на порции. От лимоновия сок, портокаловия сок, нарязания на колелца лук, ситно нарязания(или счукан) чесън, даф. лист, кармфила, черния пипер и солта се приготвя маринада в която се поставят порциите пиле. оставя се да престои около 10 часа. Пилето се пържи в загрята мазнина до златисто кафяво, добавя се топла вода и се задушава до омекване. Прецедената маринада се добавя и се вари още 10 мин. Сервира се с варен ориз като гарнитура.

Пиле в тиква (Мароко) 6 порции

1 малко пиле (около 800 г) , 1 тиква (около 1 кг), 200 г картофи, 50 г лук, 20 г брашно, 60 г сметана, 200 г пилешки бульон, червен пипер,черен пипер,сол на вкус.

Пилето се обезкостява и нарязва на парченца и се пържат до зачервяване и се изважда. В същото олио се пасира нарязания лук, добавя се брашното, червенив пипер и сол, всичко се премества в тенджера, залива се с бульона (или топла вода) слага се месото и се вари на слаб огън.

Горната 1/3 част на тиквата се отрязва като капак, изчиства се от семената и се запича във фурната до омекване. От отрязаната горна част с малка лъжичка се издълбават топчета с големина на лешник. Същите топчета се изрязват и от ябълките и картофите. Топчетата се задушават в масло до омекване и се посоляват. Оставащата част от ябълките се нарява на парченца и се добавя към пилето. Когато пилето е сварено, се добавя сметаната, вари се още 15 мин и се сваля от огъня. Непосредствено преди сервирането пилешкото месо, топчетата се слагат в печената тикеа и се заливат със соса в който се е варило полето и обилно се поръсва със ситно наряза магданоз.

Пилешки специалитет с бутертесто 5 порции

3 резена бекон нарязан на кубчета, 3 бр. пилешки гърди, нарязани на лентички, 2 жълтъка, 1 яйце, 125 мл сметана, 2 малки стръка праз лук(само бялата част), 30 г масло, 1 кг бутер тесто, сол и черен пипер на вкус

Запържете в маслото лука докато омене и леко се оцвети. Извадете го. В същото масло запражете последователно бекона и нарязаното на лентички пилешко месо. Извадете и оставете да се оцеди върху хартия. Изсипете маслото от тигана, върнете лука, бекона и пилето в тигана. Посолете и овкусете с черен пипер. Изсипете разбъканите със сметана желтъци и оставете на слаб огън за около 3 мин, като бъркате непрекъснато.След като свалите от огъня сложете малко нарязан на ситно магданоз. Загрейте фурната на 210 градуса. Разрежете бутертестото на 2 листа. Единия лист сложете в предварително обилно намазана с масло форма за печене и разпределете отгоре пълнежа, катооставите около 2 см свободни краища. Покрийте с втория пласт, прихлупете краищата и и ги притеснете. Намажете отгоре с разбитото яйце и набучете с вилица, а да може да излиза парата. Печете около 30 мин, до златистокафяво.

Салата с пиле, моркови и праз 5 порции

400 г сварено бяло пилешко месо, 500 г праз - само бялата част, 200 г моркови- настъргани, 1 голяма ябълка, 250 г готова майонеза, 1 с.л горчица, 250 г кисело мляко

Нарежете праза на тънки колелца. Обелената и изчистена ябълка нарежете на резенчета. Пилешкото месо нарежете на кубчета и ги смесете с праза, нарязаната ябълка и настърганите моркови. Разбъркайте майонезата с горчица, черен пипер, киселото мляко и сол на вкус. Салата се сервира полята със майонезения сос.

Чесново пиле с пипер и боб 4 порции

1 пиле, нарязано на 8 парчета, 2 червени пиперки нарязани на тънки лентички, 1/4 ч.ч. олио, 1 ч.ч. сухо бяло вино, 1 ч.ч. пилешки бульон, 6 склидки чесън, 1 с.л. суха салвия(градински чай)(или 8 пресни стръка), сол и прясно смлян черен пипер, 400 бял боб от консерва(или сварен), 400 г черен(иличервен) боб от консерва(или сварен), 1/4 ч.ч. ситно нарязан магданоз.

Затоплете фурната до 375 градуса.

Обелете кожата на парчетата пиле(с изключение на крилата). Загрейте олиото в йенска тенджерка на среден огън. Запържете леко парчета пиле. Извадете ги. Добавете нарязания пипер и ситно нарязания чесън, покриите и задушавайте около 5 минути. Добавете виното, бульона и салвията , изчакайте да заври. Върнете пилето в тенджерата. Овкусете със сол и черен пипер. Закрийте с капака и печета около 30 мин. Извадете от фурната, добавете белия и черния боб и печете без капак оше 15 мин. След като извадите от фурната поръсете със ситно нарязания магданоз.

Пиле с пресни картофи, розмарин и лимон 4 порции

4 пилешки гърди, обезкостени, без кожата, 600 г малки пресни картофи,

2 големи лимона, 1/4 ч.ч зехтин(олио), сол, прясно смлян черен пипер, 1 с.л. ситно нарязан чесън, 1 ч.ч. силен пилешки бульон, 1 с.л. ситно нарязан пресен розмарин(2 с.л. сух), 1 с.л. ситно нарязан магданоз, 1 с.л. краве масло

Сварете необелените картофите в подсолена вода. Отцедете иразрежете на половина, без да ги белите.

Отрежете капачета от двата края на лимоните след което ги разрежете на кръст на 4 парчета всеки. Сложете ги в тавичка с месестата част нагоре, намажете ги с олио и подправете със сол и черен пипер. Печете ги докато покафенеят и омекнат около 10 мин. Охладете и след това претъкайте месестата част на лимоните на сито разположено над купа, така че да останат само корите и семките.

Сложете пилешките гърди в тавичка с 1/4 ч. олио и запържете като обърнете веднъж за около 5 мин. Извадете върху кухненска хартия. Сложете картофите, овкусете със сол и черен пипер и пържете като разтърсавате (или разбърквате) 5 мин. Отлейте излишното олио. Разположете пилешките гърди върху картофите и сложете във фурната за около 10 мин. След това извадете пилешките гърди върху чиниите за сервиране. Разположете картофите около пилето. Соса от печенето излейте в тиган, добавете ситно нарязания чесън. Позапържете, добавете постепенно сока от печените лимони, пил. бульон, розмарина, и магданоза. Овкусете на вкус със ол и черен пипер и с получения сос полейте пилето и картофите и сервирайте.

Печена патица с праскови 6 порции

1 патица с тегло над 1 кг., 1 кг праскови, сока от 1 лимон, 50 г масло, сол, черен пипер на вкус, 2 ч.л. захар, 2 с.л. ситно нарязан магданоз

Обелете прасковите, отрежете на две и махнете костилките. Смесете със сока от лимона. Посолете и поръсете с черен пипер вътрешноста на патицата и я напълнете със половината плодове и я зашийте. Поставете в тава, добавете 1 ч.ч. топла вода и 2-3 лижици олио. Печете около 1час и 20 мин като добавяте по малко топла вода на дъното на тавата от време на време.

Разтопете маслото във тиган, добавете 2 ч.л. захар и след като леко се карамелизира запържете леко останалите праскови. Извадете патицата в плато за сервиране и подредете около нея пържените праскови и поръсете със ситно нарязания магданоз.

Пилешки шишчета 4 порции

1 кг бяло месо от пиле или агнешко, 4 лъжици сладък соев сос, 2 лъжици разтопено масло, щипка сол, 3 скилидки чесън, 1 лъжичка захар, 1/2 лъжичка смлян кориандър, 1/2 лъжичка черен пипер, сок от половин лимон.

За соса: 200 г печени фъстъци,1 глава лук, 3 скилидки чесън, сокът от половин лимон, 5 лъжици сладък соев сос, 1 лъжица захар, 1 люта чушка.

Шишчета: Нарязваме пилешкото или агнешко месо на малки кубчета. Всички подправки събираме заедно и правим от тях марината. Овалваме кубчетата в нея и ги оставяме да престоят 4 часа. Нанизваме шишчетата и ги печем на скара. Сервираме ги залети със соса.

Сос: Ситно нарязания лук се запържва до златисто, изцежда се и се изважда. Счуканият чесън също се запържва, като прибавяме люто на вкус. Изваждаме и заедно с изпържения лук смесваме с добре смлените печени фъстъци. Добавяме лимоновия сок, захарта и соевия сос, като разреждаме с малко вода. С този сос заливаме шишчетата.

Пиле"Мериленд" 5 порции

4 пилешки бутчета, 2 банана, 1 чаена чаша галета, 2 яйца, брашно, 8 парчета бекон, 2 домата, 4 супени лъжици майонеза, 1 бучка масло, олио, черен пипер, сол

Отделете бутчетата от костите и ги начукайте с дървено чукче. Потопете ги в разбитите с малко смлян черен пипер и сол яйца, след което ги оваляйте в галетата и притиснете добре, за да се задържи към месото. В дълбок голям тиган запържете от двете страни панираните парчета, след което запържете и парчетата бекон. Почистете бананите, разрежете ги на две по дължина, оваляйте ги в останалата галета и ги запържете от двете страни в разтопената бучка масло за 3 минути на умерен огън.Сервирайте бутчетата и запържения бекон с така приготвените банани.

Пилешки руладини с портокалов сок 4 порции

40 гр. стафиди; 70 гр. шери (вермут); 4 счукани скилидки чесън; 1 супена лъжица прясно нарязан магданоз; 150 гр. портокалов сок; 4 почистени и обезкостени пилешки гърди; 50 гр. прясно масло; 500 гр. зехтин; 100 гр зелени маслини без костилка; 200 гр. бекон;1 малка глава лук; 25 гр. нарязани бадеми; сол, бял пипер

Накиснете стафидите в алкохола. Разбъркайте в дълбок съд чесъна, нарязания магданоз, пипера и портокаловия сок. Начуканите пилешки гърди залейте с така приготвената смес и оставете в хладилника за 1 час. Нарежете лука на ситно, задушете до омекване в маслото и прибавете нарязания на лентички бекон, разбъркайте, свалете от огъня и поръсете с магданоз. Извадете месото от марината, поставете от така приготвената смес върху тях и оформете рула. Загрейте зехтина в тиган и изпържете рулата до златистокафяво, извадете ги и ги оставете настрани. Отцедете мазнината, прибавете стафидите заедно с алкохола, добавете бадемите, маслините, марината и задушете на бавен огън още 15 минути. В дълбок съд залейте руладините с така приготвения сос и задушете още 10 минути.

Пилешки бутчета с кокосов сос 4 порции

4 пилешки бутчета; 1 глава лук, нарязана на ситно; 350 г домати, обелени, изчистен от семките и нарязани на ситно; 250 мл прясно мляко; 250 мл разбита сметана; 100 г кокосови стърготини; сол и черен пипер на вкус;

Загрейте олиото. Натрийте бутчетата със сол и черен пипер и изпържете в олиото от всички страни. Прибавете последователно лука и доматите. Залейте с млякото и сметаната и разбъркайте с кокосовите стърготини. Задушавайте бутчетата около 39 минути, след което ги извадете от соса и дръжте на топло. Разбийте соса на пюре с миксер, подправете със сол и пипер и сервирайте към бутчетата.

Пилешко филе с пикантен сос с маслини и стафиди 4 порции

750 г пилешко филе(гърди); 150 г бекон, нарязан на ивички; 200 г зелени маслини без костилки;

80 г стафиди, 5-6 скилидки чесън; 60 г бадеми , обелени; 150 г брашно; 80 г коняк; 200 г портокалов сок; сол, бял (или черен) пипер на вкус

П илешките гърди се начукват на тънък пласт и се поръсват със сол и пипер. Беконът се поставя в средата на пилешкото филе, заедно със малко счукан чесън. Филето се сгъва на две и краищата му леко се начукват и се овалва в брашно и се пържи в сгорещено олио.

Стафидите се накисват в коняка за 10 минути. Маслините, нарязани на кръгчета, леко се запържват, добавят се неотцедените стафиди, счуканите обелени бадеми портокаловия сок. Сосът кипва и след 1 минута се сваля от огъня.

Пилешкото филе се нарязва се на шайби, залива се с пикантния сос и се сервира с гарнитура от зеленчуци.

Пилешки дробчета с пикантен ориз 4 порции

250 г пилешки дробчета; 100 г пилешка кайма; 300 г ориз; 1 глава лук, ситно нарязан; 2 стръка

зелен лук, нарязан на кръгчета; 3 -4 склидки чесън, ситно нарязани; 1 червена пиперка, нарязана на лентички; 1 зелена пиперка, нарязана на лентички; 4 с.л. олио; 125 мл пилешки бульон; ? ч.л. смлян кимион; щипка карамфил; черен пипер; лютив червен пипер; сол; 2 с.л. магданоз, ситно нарязан;

Сварете ориза за около 20 мин в 600 мл подсолена вода. Излейте в цедка да се отцежда. Измийте дробчета на течаща вода в цедка, добре изцедете, подсушете и нарежете на парченца.

Загрейте олиото и запържете в него за около 5 минути лука, чесъна, чушките и зеления лук. Прибавете дробчетата и каймата и задушавайте като разбърквате, докато каймата покафенее. Прибавете подправките и ориза. Залейте с бульона и задушавайте още 2 минути на висока температура като разбърквате. Поднесете поръсено със ситно нарязания магданоз

Пилешки дробчета с гъби

1 кг пилешки дробчета, 400 г гъби, 2 глави лук, 1 ч.ч. брашно, 1 ч.ч. червено вино, сол, черен

пипер, чесън на прах, индийско орехче

Пилешките дробчета се измиват добре на течаща вода в гевгир и се отцеждат много добре и се разбъркват с подправките : сол, чесън на прах, индийско орехче и черен пипер Дробчетата се овалват в брашното и в горещо олио леко се запържват. Нарязват се главите лук и се запържват, добавят се нарязаните на филийки гъби и се запържват добре. Овкусява се със сол и черен пипер. В огнеупорен съд се поставят дробчетата, лук с гъбите, залива се с 1 ч.ч. червено вино и се задушава 10 минути.

Печено пиле с ароматни треви

1 голямо пиле (около 1,2 - 1,5 кг), 5 склидки чесън, нарязани на едро, 1 ч.л. босилек (сух или ситно нарязан пресен), 2 щипки стрит розмарин, 1/2 ч.л. мащерка, черен пипер на вкус, сол на вкус

Осолете пилето отвътре и го запържете от всички страни с малко олио. След това го сложете в дълбока тава, подправете с чесъна и ароматните треви и полейте с мазнината от пърженето и 1/2 ч.ч. зеленчуков бульон или вода.. Печете при 250 градуса около 1 1/2 час като поливате често пилето със соса.
Кюфтета от пиле с гъби
500 г пилешко месо, сварено и нарязано на ситно, 1 голяма глава лук, 150 г гъби (консенвирани или сварени), ситно нарязани, 2 яйца, 2 белтъка, 2 с.л. ситно нарязан магданоз, черен пипер на вкус, сол на вкус, 100 г галета, олио за пържене

Смесват ситно нарязаното пилешко месо, гъбите, лука , ситно нарязаният магданоз, 2 яйца и черният пипер. Сместа се посолява на вкус и се омесва. От нея се правят кюфтета, които се потапят в разбит белтък, а след това в галета и се пържат в сгорещена мазнина.

Пилешко филе с портокали

350 г пилешко филе, 2 ч. л.царевично нишесте, 2 с.л. олио, 4 портокала, сол на вкус, бял пипер на вкус, 1 с.л. естргон, сушен, 4 с.л. сметана, 2 с.л. горчица, 1 стрък пресен лук (или праз лук)

Измитото и добре подсушено филе нарежете на кубчета и оваляйте в нишестето. Загерйте олиото в тиган и изпържете филето до златисто (за около 10 мин), извадете и оставете да се охлади. Изцедете сока на 2 портокала в купа, добавете сол, пипер, естрагон и изпърженото филе, закрийте с капак и оставете да се маринова за около 4о мин, като отвреме навреме рабърквате. Обелете и изчистете от ципите останалите портокали. Наредете парченцата в чиниите за сервиране и отгоре разпределете пилешкото месо. За соса смесете сметаната с горчицата и ситно нарязания лук, малко сол и бял пипер.
МЕСТНА КУХНЯ

Свинско на грил с чеснов сос 2 порции

450 г свинско филе , 1 с.л. лимонов сок, 1 с.л. кетчуп, 2 с.л. соев сос, 2 с.л. ситно нарязан чесън, 1/2 ч.л. захар, сол, черен пипер на вкус, 1/4 ч.ч. ситно нарязан магданоз(или свеж кориандър)

За соса: 2 с.л. соев сос, 1 1/2 с.л. ситно нарязан чесън, 1 ч.л. оцет, 1 ч.л. захар, 2 с.л. сусамово олио, лют сос(например Табаско) на вкус, черен пипер на вкус

За свинското: Загрейте фурната до 250 градуса. Покрийте дъното на тавичка със фолио. В малка купа разбийте заедно лимоновия сок, кетчупа, соевия сос, чесъна и захарта. Сложете свинското филе в тавичката и покрийте със сместа. Печете свинското във фурна за около 30 мин като вннимавате да не препечете.

За соса: в малка купа разбъркайте заедно всички съставки за соса докато захарта напълно се разтвори.

Нарежете свинското филе със остър нож на тънки филийки (под 45° ъгъл спрямо влакната на месото) и подрете в чинии като ветрило. Полейте с чесновия сос. За гарнитура: пържени картофи и задушени зеленчуци.

Шишчета със свинко и ананас в сладко-кисел сос 5 порции

750 г свинско месо (от плешката или филе), нарязано на 40 броя 2,5 см кубчета, 2 с.л. червен винен оцет, 2 скилдки чесън счукани с 1/2 ч.л. сол, 1 с.л. лют червен пипер, 1/4 ч.ч. олио

За соса: 1/4 ч.ч. кетчуп, 2 с.л. оцет, 2 с.л. соев сос, 1/2 ч.л. сол(или на вкус), 1 ч.л. сусамово олио, 30 2 см. кубчета ананас(добре изцеден от онсерва или пресен), 10 броя дървени шишове, накиснати във вода за 30 мин. 

В голяма купа смесете червения оцет, счукания чесън, червения пипер и при непрекъснато бъркане добавяйте на тънка струя олиото. Добавете кубчетата в маринадата и оставете в хладилник от 6 до 10 часа.

За соса: В купа смесете кетчупа, оцета, захарта, соевия сос, солта и сусамовото олио и добре разбъркайте а да се разтвори захарта.

Извадете свинското от маринадата, подсушете и нанижете на шишовете като редувате свинко и ананас - 4 кубчета свинско и 3 ананас. Напръскайте с маринадата и печете на скара или във фурна, като отвреме на време ги пръскате с студената маринада през първите 10 мин. Когато шишчетата са почти готови намажете със сладко-киселия сос и печете още 2 мин. Сервирайте полети със сладко-киселия сос.

Пълнени тиквички 4 порции

500 г смляно телешко месо, 1 кг тиквички, 50 г ориз, 1 чаена чаша растително масло ,2 глави кромид лук, 3 домата, 2 яйца, 200 г кисело мляко, 3 супени лъжици брашно, черен пипер и копър на вкус

Обелете тиквичките, извадете сърцевината им и ги посолете. 

Нарежете лука на ситно и го задушете в олиото заедно със сърцевината на тиквичките. Прибавете оризът, нарязаните на ситно домати, 1 чаена чаша топла вода и сол на вкус.

Когато оризът поеме водата, свалете плънката от огъня и я разбъркайте с каймата, черния пипер и копъра. Напълнете тиквичките и ги подредете в тенджера. Върху тях поставете една празна чиния, за да не излезе плънката. Залейте ги с топла вода и варете на слаб огън.

Разбийте жълтъците и киселото мляко, препеченото брашно и соса от ястието. Оставете получената смес на котлона докато кипне. С така получения сос залейте тиквичките преди да ги сервирате.

Говеждо със сини сливи 4 порции

750 г говеждо месо, 500 г сушени сини сливи, 1 чаена чаша растителна мазнина, 1 глава кромид лук, 1 чаена лъжица червен пипер,1 чаена лъжица доматено пюре, 1 чаена лъжица брашно ,1 супена лъжица захар, сол на вкус.

Нарежете месото на парчета и го задушете в мазнината и малко вода, заедно със ситно нарязания лук. След това към него прибавете червения пипер, доматеното пюре и солта. Залейте месото с 1 чаена чаша топла вода и го оставете да ври на слаб огън.

Сварете отделно сушените сливи и ги прибавете към месото.

Важно е да знаете, че за да приготвите успешно това ястие, не трябва да го разбърквате, а да го разклащате от време на време. Когато месото омекне, прибавете смесеното с малко вода брашно. Десетина минути след това подправете ястието с карамелизирана захар и го свалете от котлона. Сервирайте горещо

Патладжани в гювече 2 порции

2 бр. патладжани, 400 г свинско месо, 100 г пущени свински гърди, 2-3 стръка пресен лук (или 1 средна глава кромид лук), 1 среден морков, 1 пиперка, 7-8 бр. гъби печурки, картофено пюре

2-3 с.л. галета, магдноз, сол, черен пипер на вкус

Патладжаниите се попарват и се обелват. Нарязват се на филийки. Месото и останалите зеленчуци се смилат. Слагат се подправки - сол и черен пипер. Гювечетата се намазват с масло и сепоръсват с галета. На дъното се слага картофеното пюре, местна смес, филийки патладжан, нарязани на кубчета пушени гърди. Отгоре се посипва с галета и се пече в средно загрята фурна

Свинско с праскови 4 порции

4 броя свински котлети(цяло парче, ненарязани), 800 г праскови, 8 обелени склидки чесън, сол, черен пипер, ким, олио

Шпековайте месото с чесъна и го сложете в широка тавичка. Овкусете с ким, сол и черен пипер. Намажете със олио и печете в предварително загрята фурна. След около 30 мин. добавете 1 ч.ч. вода и от време на време поливайте със соса от печенето. Обелете прасковите, разрежете на половина и 15-20 мин преди да се изпече месото подредете прасковите около месото.

Телешки(свински) дроб с праскови 4 порции

750 г телешки(свински) дроб - изчисен от ципите и нарзан на тънки филийк, 3 глави лук нарязан на филийки, 100 г шунка нарязана на лентички, 2 големи праскови обелени и нарязани на 4 филийки, 60 г масло, ситно нарязан маданоз, сол, черен пипер на вкус.

Загрейте маслото в тиган. Пържете дроба за около 2 мин, добавете лук и шунката и пържете още 2-4 минути. Посолете и поръсете с черен пипер. Извадете парчетата дроб и ги подредете в чиниите за сервиране. В същия тиган запържете за около 4 мин прасковите. Добавете ги заедно със лука и шунката към дроба. Поръсете със ситно нарязания магданоз при сервиране.
Пълнени тиквички II 4 порции

4 тиквички(около 600 г), 3 парчета сурова наденица, 1 глава лук, 1 червена и 1 жълта чушка, 1

връзка магданоз, 100 г сладка царевица – от консерва,1 с.л. соев сос, сол, черен пипер, 30 г масло или маргарин, 125 мл зеленчуков бульон, 125 мл разбита сметана, червен пипер, 1 щипка захар.

Лукът, чушките и магданозът се нарязват на ситно. Тиквичките (без да се белят) се нарязват се по дължина и сърцевината им се издълбава с лъжица. Наденица се обелва от обвивката и към нея се прибавят половината от чушките, магданозът, лукът и изцедената царевица. Разбъркват се добре и се подправят. Останалите чушки се пържат в сгорещена мазнина , прибавя се соевия сос, разбърква се да поеме и се прибавят към плънката. Напълнените тиквички се заливат със смес от бульона и сметаната и се задушават 30 мин. на слаб огън. Сосът се вари още малко и се подправя със солта, черния пипер, червения пипер и захарта.

Свински котлети с ябълки 5 порции

5 свински котлети, 250 г домати, 8 средни глави лук, 6 ябълки, 3 с.л. свинска мас(олио), 2 щипки захар, сол и черен пипер на вкус, 1 с.л. брашно, 125 мл сухо бяло вино, ситно нарязан магданоз на вкус

Нарежете доматите, лука и ябълките на резенчета. Задушете половината лук в 2 с.л. мас и го изсипете в тавичка за печене. Посипете ябълките и доматите със сол и захар и изсипете половината върху лука. Овкусете кот;етите със сол и черен пипер, оваляйте в брашно и изпържете в 1 с.л. мас. Разположете в тавичката и отгоре подредете останалата част от лука, ябълките и доматите. Добавете виното. Печете около 30-40 мин при 180 градуса. Преди поднасяне поръсете със ситно нарязан магданоз..

Печено свинско с ябълки 4 порции

1 кг свински бут; 1 ч.ч. бяло вино; 1 ч.л. черен пипер; 2 щипки счукан карамфил; 1 дафинов лист; 2 щипки канела; 2 големи глави лук; 4 домата; 4 големи обелени ябълки; 1 корен пащърнак; 1 ч.ч. олио; сол ма вкус

Набодете месото с вилица, залейте с виното към което са прибавени подправките и го оставете да се маринова за най-малко 1 час. Нарежете на ситно лука, доматите, ябълките на парченца и пащърнака. Сложете в тавичка, отгоре сложете месото и го залейте с 1 ч.ч. олио. След като се позачерви добавете виното в което е киснато месото. Печете за около 2 1/2 часа в умерена фурна, като обръщате от време на време.

Свинско филе с бадеми 4 порции

800 г свинско филе; 75 г бадеми, счукани на ситно; 1 с.л. олио; 2 жълтъка; 1 с.л. галета; 1 голяма връзка магданоз; сол и черен пипер на вкус

Запържете филето в олиото от всички страни. Подправете със сол и черен пипер и сложете в тавичка за печене. Нарежете на ситно магданоза и го рабъркайте на тесто с жълтъците, галетата, бадемите, сол и черен пипер на вкус. Разпределете отгоре на филето и го запечете за около 15 минути при 200 г.

Поднесете с гарнитура по желание.

Свинско печено с лешници 6 порции

800 г свински бут; 200 г пушена наденица; 200 г свинска кайма; 40 г кашкавал, настърган; 16 листа от салвия; 10 зърна от хвойна; 1 яйце; 30 г масло; 3.л. зехтин; 400 мл сухо червено вино; 400 г червен лук; 100 г печени лешници;сол и черен пипер на вкус.

Изчистете месото от жилки, ципи и излишна мазнина. Оформете месото така че да се получи четириъгълно парче. Натрийте от двете страни със сол и черен пипер.

В миксер рабъркайте вътрешноста на наденицата, каймата, кашкавала, 6 листа от салвия, 5 намачкани зърна от хвойна и яйцето до хомогенна смес. Подправете със сол и черен пипер. Получената смес разпределете върху месото. Навийте го на руло и го пристегнете с бял конец. Запържете месото добре от всички страни, залейте с 200 мл червено вино и оставете да ври, докато виното се поизпари. Нарязания на кръгчета лук, 5 хвойнови плодчета и 10 листа салвия към месото и останалото вино и задушавайте под капак около 1 час в умерена фурна. Млако преди да е готово месото поръсете едро нарязаните лешници върху рулото и запечете за кратко. Преди сервиране извадете конеца и нарежете на месото на филии.

Пикантно свинско руло 5 порции

1 кг свинско месо; 3 с.л. горчица; 3 с.л мед; 1/2 ч.л. джинджифил на прах; 1 ч.л. едро счукан черен пипер; сол; 40 г олио; 250 мл бульон.

Намажете месото със смес от горчицата, меда, черения пипер, джинджифила и сол. Сложете в покрит съд и оставете за 1 час в хладилник. Отцедете месото добреи подсушете добре. Сложете го в тавичка за печене. Загрейте много добре олиото в малък тиган и с залейте с него месото. Захлупете и печете в предварително загрята фурна около 2 часа. като след 40 минути налейте булцона. На всеки 30 мунути мажете месото с марината от мед.

Свински котлети с розмарин 4 порции

4 свински котлета, 2 склидки чесън; 8 с.л. олио; 2 с.л. розмарин(иглички); сол; черен пипер.

Измитите и много добре подсушени котлети намажете със смес от счукания чесън, розмарин, черен пипер, сол и 6 с.л. олио. Оставете да поемат ароматите коло 1 час. Извадете котлетите от марината и съберете подправките. Запържете котлетите на силен огън от двете страни, след което намалете огъня и пържете още 10-на минути. Две минути преди да извадите от тигана добавете розмарина и чесъна от маринаата. Сервирайте с гарнитура по желание.

Телешко задушено в гърне 4 порции

700-800 г обезкостено крехко телешко месо, 1 кафеена чашка разтопено краве масло (или олио), 1 ч.л. червен пипер, 1 кафеена чашка бяло вино, 3 моркова, 4-5 картофа, 5-6 малки лукчета (балучка, арпаджик), 1 глава чесън, щипка суха стрита чубрица, 1 равна ч.л. счукан кимион, 1 равна ч.л. смлян черен пипер

Нарязваме месото на малки хапки, които пържим в мазнината, докато порозовеят - тогава поръсваме червения пипер и веднага наливаме 1 ч.ч. топла вода и бялото вино. Тази смес изсипваме в пръстено гърне, в което слагаме още нарязаните на кубчета моркови и картофи, целите обелени лукчета, скилидките чесън, чубрицата, кимиона, черния пипер и сол на вкус. Замазваме капака на гърнето с тесто и задушаваме на умерен огън час и половина.

Телешка яхния 4 порции

600-700 г по-тлъсто телешко месо, 3 с.л. разтопено краве масло (или олио), 2 глави лук, 1 ч.л. доматено пюре, 1 с.л. брашно, 1 ч.л. червен пипер, 2 кафеени чашки бяло вино (или 1 с.л. разреден с вода оцет), 10-12 зърна черен пипер, 1 дафинов лист, 1 малка главичка чесън, 1 с.л. сух тарос, 1/2 връзка магданоз, сол

Нарязаното на малки хапки месо заливаме с 1 кафеена чашка вода и варим на силен огън, като непрекъснато бъркаме с дървена лъжица. Когато водата се изпари, наливаме мазнината, като пак бъркаме с лъжица - запържваме месото в продължение на десетина минути. Прибавяме нарязания на ситно лук, доматеното пюре (размито с 1 кафеена чашка хладка вода) и брашното (предварително препечено на сух тиган и размито с 1 кафеена чашка хладка вода). Отнемаме тенджерата от огъня, поръсваме червения пипер, посоляваме, наливаме виното (оцета) и толкова топла вода, колкото е необходимо течността да покрие продуктите, връщаме тенджерата на огъня, слагаме черния пипер и дафиновия лист и под похлупак задушаваме на умерен огън, докато месото омекне. Слагаме нарязаните на ситно скилидки чесън и сухия тарос и доваряваме още четвърт час. При поднасянето поръсваме яхнията с нарязания на ситно магданоз.

По същия начин се приготвя яхния от говеждо месо.

Друсан кебап със свински черен дроб 5 порции

1 кг свински черен дроб, 1/2 кафеена чашка винен оцет, 1 кафеена чашка олио, 3-4 сухи червени чушки, 5-6 глави лук, 10-12 зърна черен пипер, 1/2 ч.л. червен пипер, сол 

Почистваме черния дроб от ципите и големите кръвоносни съдове и го накисваме за четвърт час в студена вода, в която сме сложили оцета. След това измиваме и подсушаваме дроба и го нарязваме на малки хапки, които пържим до светлокафяво в олиото. Бъркаме с дървена лъжица, докато водата от дроба се изпари и той остане само на мазнина. Прибавяме накъсаните на парчета червени чушки, които предварително сме сварили, почистени от дръжките и семето, и сме обелили кожицата им. Слагаме нарязания на тънки филийки лук, червения пипер, зърната черен пипер и посоляваме на вкус. Наливаме 1 кафеена чашка топла вода и без да разбъркваме с лъжица, като разклащаме покритата с капак тенджера от време на време (държим я с две ръце за дръжките), задушаваме кебапа, докато черния дроб остане само на мазнина.

Мусака с кус-кус 5 порции

1 и 1/2 ч.ч. кус-кус; 750 г кайма (смес от свинско и телешко месо); 1 глава лук; 1/2 ч.л. смлян 1черен пипер; 1 с.л. нарязан магданоз; 3-4 яйца; 1 ч.ч. прясно мляко; 1 ч.л. брашно; 1 1/2 кафеени чашки разтопено краве масло; сол.

Сваряваме кус-куса с вода и го заливаме с 1/2 кафеена чашка сгорещено краве масло. Отделно в 1/2 кафеена чашка сгорещено краве масло (или олио) запържваме нарязания на ситно лук, а след това и каймата. Прибавяме черния пипер, нарязания на ситно магданоз и посоляваме на вкус. В намаслена тавичка слагаме половината от кус-куса, върху него разстиламе сместа с каймата, а отгоре поставяме останалият кус-кус. Разбиваме яйцата с прясното мляко, добавяме брашното, разбъркваме добре и заливаме мусаката. Поръсваме с останалото разтопено краве масло и печем 10-ина минути в силна фурна.

Телешки пълнен език 8 порции

Взема се млад телешки език, добре измит и леко посолен, слага се да ври до омекване във вода с морков, керевиз, сол и оцет.

Като омекне се обелва, срязва се по дължина (продължение) и се прави вдлъбнатина, която се пълни с пържен лук и гъби, подправен със сол и черен пипер.

Езикът се превързва леко с конец, залива се с бульона, в който е врял, ръси се с масло и се пече на фурна.

Когато се изпече, се маха внимателно конеца, реже се на филии и се поднася със задушени зеленчуци - моркови, грах, броколи, карфиол, варена царевица и картофено пюре.
Пържен агнешки шиш-кебап 4 порции

1 кг крехко агнешко месо, люти пресни чушлета, бялата част на пресен лук (от 2 връзки), 1 супена лъжица брашно, 1/2 чаена лъжичка смлян черен пипер, сол, 1 1/4 кафени чашки олио, 2 чаени лъжички доматено пюре

Нарязваме месото на кубчета по 2 см, които нанизваме на шишове, като след всяко парче месо слагаме късче от чушка дълго 2 см и парче лук. Посоляваме шишчетата, овалваме ги в брашно и леко ги запържваме от двете страни. Нареждаме ги в тавичка. Отделно в олиото запържваме брашното - предварително препечено на сух тиган и размито с една кафена чашка хладка вода. Пържим, докато пюрето стане сипкаво (т.е. на зрънца). Поръсваме черния пипер и сол на вкус. Държим съда на огъня, докато сместа кипне - тогава с нея заливаме шишчетата. Печем в умерена фурна 40 мин.

Агнешки кебап в хартия 4 порции

1 кг агнешко месо, 3 връзки пресен лук, 1 кафена чашка ориз, по една супена лъжичка нарязан

магданоз и девисил (лющян), 1 кафена чашка олио, 1/2 чаена лъжичка смлян черен пипер, сол

Месото нарязваме на малки хапки, които смесваме с нарязания на ситно лук, изчистения и измит ориз, черния пипер, нарязания на ситно магданоз и девесил, олиото и сол на вкус. Сместа поставяме в дебела (бакалска) намаслена хартия, която завиваме като пакет. Слагаме пакета в тавичка с подвитите краища отдолу, наливаме един пръст вода и печем в умерена фурна 2-3 часа. Кебапа поднасяме със зелена салата.

свински карета с ябълки, стафиди и касис 6 порции

12 свински карета; 1 с.л. сух розмарин; 1/2 ч.л. прясно смлян черен пипер; 1 червена ябълка, изчистена и нарязана; 1/2 ч.ч. бели стафиди; 1/2 ч.ч. касис; 2 с.л. зехтин; 3/4 ч.ч. ябълково вино(или сухо бяло вино)

За гарниране: клончета розмарин и няколко резенчета от ябълка

Намажете двете страни на пържолите със зехтин. Смесете розмарина, солта и черния пипер и намажете със сместа пържолите от двете страни и оставете да отлежи.

Загрейте зехтина в тиган и добавете нарязаната ябълка, стафидите и касиса. Гответе 5 минути при внимателно рабъркване. Добавете 1/4 ч.ч. вино и гответе докато се изпари течността. Добавете остатика от виното и гответе 15 мин или докато се сгъсти соса.

Изпържете каретата в тиган с малко мазнина за около 4 минути от всяка страна. Поднесете полети със соса.
РИБНИ

Цяла риба, печена в сол  3 порции

1 цяла риба ( около 750 г), измита изчистена) , 1 кг сол ( за предпочитане морска), 4 дафинови листа, малко зехтин или олио, 10 зърна черен пипер

Затоплете фурната до 400Ф. Сложете рибата в съд със студена вода със кубчета лед за да се изстуди добре. Извадете малко преди да готвите, изцедете и изсушете. Изсипете половината сол в тавичка малко по-голяма от рибата. Добавете 2 даф. лист и половината зърна черен пипер, разположете отгоре рибата, над нея другите 2 даф. лист и зърна пипер. Изсипете останалата сол отгоре така че рибата да е плътно покрита. Сложете тавичката във загрятата фурна и печете за 25 мин. Извадете от фурната и внимателно с нож махнете кората от сол. Нарежете на порции и леко напръскайте със зехтин при сервиране.

Пържено рибно филе с марокански сос а 2 порции

450 г филе от бяла риба, нарязана на 4 равни парчета, брашно смесено със сол и черен пипер за паниране, олио за пържене

За соса: 1/4 ч.ч. едро нарязан пресен кориандър, 1/4 ч.ч. едро нарязан пресен магданоз, 2 склидки чесън стно нарязани, 2 с.л. лимонов сок, 1/2 ч.л. сладък червен пипер, 1/2 ч.л. смлян кимион, лют червен пипер на вкус, 3 с.л. олио

Пасирайте на пюре кориандъра, магданоза, чесъна, лимоновия сок, червения пипер, кимиона, 3 с.л.олио, сол и черен пипер на вкус. Загрейте олиото в тиган, оваляйте парчетата риба в брашното, изтъсете за да отсраните излишното брашно и изпържете като обърнете веднъж за около 1 - 11/2 мин от всяка страна. Извадете рибата върху кухненска хартия или решетка да се изцеди от олиото. Сервирайте със соса.

Риба с кускус За 4 порции

1 голяма риба, 500 г малки тиквички, 1 глава лук, 1 ч.л. смлян черен пипер, 3 домата, 5 склидки чесън, 1 ч.л. сол, 1 стрък прясна чубрица(1 ч.л. суха), целина, девесил, магданоз, 4 с.л. олио, 1 дафинов лист, 1 с.л. сладук червен пипер, 1 кг. кускус, масло, сол

Измийте, изчистете и нарежете рибата на парчета, поставете в тенджера и посипете със сол, ситно нарязан лук и чесън, добавете чубрицата, девисила, целината, магданоза, черния пипер и сол. Натопете доматите за 10 мин в гореща вода, обелете и ситно нарежете. Запържете рибата заедно с доматите за 5 мин. залейте с вода и варете на слаб огън. Измийте и нарежете тиквичките на едри парчета и добавете в тенджерата. Задушавайте за около 20 мин. Сварете кускуса в подсолена вода. Изцедете и измийте със студена вода.

Италианска рибена супа (ZUPPA DI PESCE ALLA ROMANA ) За 4 порции

1 лб сепия(или калмари) изчистени и нарязани на 1 см дебели кръгчета, 1 лб миди, накиснати за 30 мин в студена вода и много добре изчистени, 1 1/2 лб различна нетлъста морска риба( треска, костур, калкан) изчистена и нарязана на парчета

2 склидки чесън ситно нарязани, щипка червен пипер, 1/3 с.ч. зехтин(олио), 1 ч.ч. сухо бяло вино, 2 домата, изчистени от семките и нарязани на дребно, 2 с.л. ситно нарязан магданоз, 2 ч.ч. вода, 4 филии бял хляб.

В голяма тенджера на среден огън запържете чесъна и червения пипер. С дупчеста лъжица извадете чесъна, добавете сепията и запържете разбърквайте докато стане непрозрачна за около 2 мин. Добавете виното и оставете да заври, след 1 мин добавете доматите, магданоза, сол на вкус и варете около 10 минути. Добавете водата, изчакайте да заври и добавете мидите и рибата, покрийте с капак и варете докато мидите се отворят и рибата се свари - около 10 мин. Ако има миди които не са се отворили - извадете ги. Овкусете със ол и черен пипер.

Препечете филиите бял хляб и натрийте едната страна със чесън. На дъното на чинията за сервиране поставете препечената филия хляб и сипете отгоре супата и сервирайте.

Задушена риба с вино и гъби За 5 порции

1 кг филе от риба(мерлуза, скумрия, лефер и др.), 1 малка глава лук нарязана на ситно, 200 г пресни или консервирани гъби, 1 ч.ч. сухо бяло вино, 5 филия бял хляб, 1 дафинов лист, 1 лимон, 10 г оце, целина, магданоз, сол и черрен пипер на вкус.

Филето от рибата се нарязва на порции. Лукът и целината се задушават в мазнина след което се заливат с рибвн бульон(вода) оставя се да поври за 5 мин. С тази смес се заливат подредените в съд парчета риба. Прибавя се сол, черен пипер, дафинов лист, оцет и бяло вино и нарязаните на 2 гъби. Съдът се покрива с капак и ястието се задушава на слаба фурна около 40 мин. Филиите хляб се запичат на грил, едната страна се натрива със чесън. Задушените рибни парчета се поставят върху филиите и се заливат със соса. Гарнират се със резени лимон и клончета магданоз.

Филе вретено от риба на скара За 5 порции

1 кг филе от риба, 200 г гъби, 100 г орехи нарязани на ситно, 1 глава лук, 3 с.л. ситно нарязан магданоз, 50 г краве масло, сол, черен пипер, 1 лимон, 1 зелена салата

Филето се оформя като шницели и леко се начукват. Поръсват се със сол и черен пипер и сок от лимон. Лукът, гъбите, ореховите ядки и ситно нарязания магданоз се задушават в маслото. Задушената и леко охладена смес се разпределя върху филетата, завиват се на руло и се забождат с държен или метален шиш(или с клечки за зъби), намазват се със олио и се пекат на скара.

Шишчета от риба За 5 порции

800 г филе от риба(скумрия), 100 г дребни цели гъби, 1 пиперка нарязана на квадрати, 1 малка тиквичка, нарязана на кръгчета.

За маринатата: 1 глава лук, сока от 1 лимон, 3 с.л. ситно нарязан магданоз, 2 с.л. светъл соев сос, сол и черен пипер на вкус, 1 с.л. зехтин (олио)

Нарязаната на кубчета риба се маринова за около 1 час със сол, черен пипер, ситно нарязан лук, ситно нарязания магданоз, лимоновия сок, соевия сос и зехтина. След това кубчетата се нанизват на шишчета като е редува риба, гъба, пиперка, тиквичка. Шишчетата се намазват леко с олио и се пекат на скара до готовност.

Пълнен пъпеш със скариди За 2 порции

1 кръгъл пъпеш, 250 г сварени, изчистени скариди, 1 лук ситно нарязан, 3-4 репички нарязани на колелца, 100 г пушено рибно филе, нарязано на малки кубчета, ситно нарязан копър

За заливката: 2 с.л. горчица, 6 с.л. майонеза, сок от пъпеша, сол и черен пипер на вкус

Пъпешът се разрязва на две, изчиства се от семките и се изрязват топчета от вътрешността му. Слагат се в съд и се смесват съа скаридите, лука, репичките, копъра, пушеното рибно филе и копъра. Салатата се залива със маринатата и се разпределя в двете половини на пъпеша непосредствено преди сервирането.

Ефектно рибно руло За 8 порции

750 г бяло рибно филе , 350 г червено рибно филе, 200 г спанак(или лапад), 300 мл. сметана, кората на 1 лимон, 2 белтък, връзка зелени подправки: магданоз и девисил, 1/2 ч.л. куркума, сол, черен пипер на вкус

1. Бялото филе и около 250 г от червеното филе се нарязва на кубчета (не се смесват) и леко се замразява във фризера.(за около 20 мин). Посолява се, поръсва се с черен пипер, добавя се ситно настърганата кора на лимона. Смилат се поотделно. Прибавя се сметаната и белтъка и се разбърква. 

2. Смляното бяло филе се разделя на две части. Едната се оцветява в жълто с куркума. Втората се разделя на три части. 2/3 се оцветяват в зелено със ситно нарязаната връзка зеленина. Последната част се оставя бяла.

3. Измитите листа на спанака(лапада) се попарват и се обливат веднага със студена вода. Добре се изцеждат. Листата се подреждат върху прозрачно фолио. Чрез шприц се поставя половината от жълтата смес по средата на листата. Отгоре се подреждат целите кубчета от червеното филе. Внимателно с помощта на фолиото листата се завиват на руло.

4. По стените и дъното на формата се слага алуминиево фолио и се намазва с тънък слой мазнина. На дъното се разпределя смляното червено филе и се изравнява. Отгоре се поставя загърнатото в спанака руло. От едната мъ страна се разпределя бялата смес, от другата страна зелената смес. Горния слой се слага половината жълт, наполовина зеле.

5. Формата се покрива с алуминиево фолио, добре намазано с мазнина и се захлупва с капак.

6. Формата се поставя в съд с вода и се пече в предварително загрята до 160 градуса фурна за около 1 час. Поставя се за една нощ в хладилника. Сервира се студено.

Печена скумрия За 4 порции

4 скумрии, 4 с. л. олио, 2 глави лук, 5 домата, 10 зърна черен пипер, 1 с. л. оцет, сол, магданоз.

Рибата се почиства, осолява и се оставя да постои малко, за да поеме солта. В тавичка с повече олио се разстила лука на филийки и се посолява, нареждат се доматите - обелени и нарязани на кръгчета, и също се посоляват. Върху тях се слага скумрията, която се поръсва с оцета и се полива с олиото. Ястието се покрива с капак или алуминиево фолио, и се пече на умерена фурна около 45 мин. Преди поднасяне се поръсва обилно със ситно нарязан магданоз.

Скумрия със зеленчуци За 6 порции

6 скумрии, 1 люта чушка, 2 тиквички, 2 патладжана, 1 глава кромид лук, 3 скилидки чесън, 3 домата, 1 червена и 1 зелена чушка, 150 мл зехтин, 1 стръкче копър, 1/2 лимон, 1 връзка смесени подправки / магданоз, кимион, дафинов лист, чубрица, розмарин, босилек и риган, завързани в парченце плат/, черен пипер, сол.

Всички зеленчуци се обелват и нарязват на кубчета. В зехтина се задушават лука и чушките, след това се добавят тиквичките и патладжаните. Похлупват се с капак и се оставят на огъня още 10 мин. Слагат се подправките в парченцето плат, лимоновия сок и нарязаните домати. Посолват се и се поръсват с черен пипер. Оставят се да поврат още 15 мин. 5 мин преди края се прибавя ситно нарязаната люта чушка. Скумриите се пържат в горещ зехтин. Те не трябва да са напълно готови. Нареждат се върху зеленчуците и се задушават в продължение на 4-5 мин.

Сервират се топли с парчета лимон и ситно нарязан копър.

Пълнена скумрия със зеленчуци За 4 порции

1 кг средно големи скумрии, 200 г олио, 1/2 кг домати, 200 г чушки, 5 глави кромид лук, 1 клонче кервиз, 1 връзка магданоз, 1 лимон, 250 мл бяло вино, черен пипер, сол.

Изчистената и измита риба се посолява леко. Доматите, чушките, кромидът, кервизът и магданозът се нарязват на кубчета. Сместа се посолява и се поръсва с черен пипер, разбърква се и с нея се пълни рибата. Останалата зеленчукова смес се нарежда в тавичка, отгоре се поставя рибата, залива се с олио и вино и се пече на умерена фурна.

Скумрия с патладжани За  3 порции

4 парчета скумрия, 2 патладжана, 50  г краве масло, олио, 1 с. л. ситно нарязан магданоз, 1 лимон, брашно, сол, черен пипер.
Рибата се почиства от кожата и костите и се начуква леко. Патладжаните се нарязват на кръгчета с дебелина 8 мм. Рибните филета се овалват в брашно и се пържат в сгорещено олио. Наръсват се със сол и черен пипер и се пържат по 3 мин от всяка страна. Отделно в друг тиган се изпържват поръсените със сол и оваляни в брашно патладжани. Рибата се подрежда в блюдо и се гарнира с изпържените патладжани.Поръсва се с магданоза и лимоновия сок. Към останалата мазнина от рибата се прибавя маслото, затопля се и се излива върху рибата.

Скумрия с холандски сос За 4 порции
1 кг сумрия, сол, 1 с. л. оцет, 1 глава лук, 1 морков, парче целина, 1 дафинов лист, няколко зърна черен пипер, магданоз, 0,5 кг картофи, холандски сос, 1 лимон.

холандски сос: 3 жълтъка, 125 г прясно масло, 30 г оцет, черен пипер на зърна, 1/4 глава лук, 200 мл прясно мляко, сок от лимон
Рибата се почиства и измива в студена вода. Слага се в тенджера и се залива със студена вода - да я покрие. Прибавя се сол, оцет, нарязаният зеленчук, дафиновият лист, черният пипер и се оставя да ври 10 мин. Сервира се в дълга чиния и се украсява с магданоз, варени картофи и моркови на кръгчета. Поднася се с холандски сос. В тенджера се слага оцетът, лукът - ситно нарязан, и счуканият на едро черен пипер. Ври, докато оцетът се изпари. Прибавят се жълтъците и прясното мляко, бърка се, докато се получи лек крем. Маха се от печката и се прибавя постепенно разтопеното, но студено масло. Добавя се сол и лимонов сок. Пасира се.

Рулца от скумрия За 4 порции
4 средно големи скумрии, 1 глава лук, 1 морков, 1 кисела ябълка, 1 к.ч. смлени орехи, 5 с. л. олио, черен пипер, сол, лимонов сок, 1/2 ч. ч. бяло вино.

Разполовяваме рибите по дължина и ги изчистваме от костите и перките. Мариноваме в сол и лимонов сок 30 мин. През това време приготвяме плънката за рулцата. Задушаваме в половината олио ситно нарязания лук, прибавяме ситно настърганите морков и ябълка. Сваляме от огъня, прибавяме смлените орехи, черен пипер и сол на вкус. С тази смес намазваме всяко филенце, завиваме на руло и забождаме с 2 клечки за зъби. Овалваме ги в брашно и ги нареждаме в съд от йенско стъкло. Поливаме с останалото олио, бялото вино и щипка сол. Захлупваме и печем 30 мин.

Опечените рулца освобождаваме от клечките, нареждаме в продълговата чиния и върху всяко рулце слагаме резенче лимон. Наоколо гарнираме с варени картофи, полети с масло, задушени моркови и кисели краставички.
Пълнена скумрия във фолио За 4 порции

4 скумрии, 2 връзки магданоз, 1 глава лук, 1 глава чесън, 1 лимон, олио, сол.

Скумриите се изчистват много добре, махат се хрилете и черните ципи, като главите се запазват. Осоляват се на вкус /около 1 ч. л. сол на риба/. Главата чесън се счуква на кашица с малко сол и се маже с нея вътрешността на рибата. Магданозът се нарязва на ситно и с него се пълни рибата. Прибавят се нарязани на полумесеци лимон и лук, капва се по мъничко олио вътре. Напълнената риба се увива добре в намазано с олио домакинско фолио и се пече на умерена фурна 30 мин.

Скумрия по кръчмарски За 6 порции
Отделете филето на 6 риби, измийте, подсушете и наредете в намазана тавичка с кожата надолу. Смесете по 3 с. л. горчица, бяло вино, оцет, 1 ч. л. магданоз, 5 с. л. олио, 1 лимон, нарязан на колелца, сол, черен пипер, 1 дафинов лист, разбъркайте добре и изсипете върху рибата. Печете 20 мин в предварително умерено затоплена фурна. Ястието поднесете топло.

Тракийски гювеч със скумрия За 5 порции
750 г филе скумрия, 2 к. ч. олио, 2 глави лук, 2 моркова, 1/3 буркан паприкаш - консерва, 3 домата, 1 връзка магданоз, 2 к. ч. ориз, 1 лимон, 1 ч. л. червен пипер, черен пипер, сол. Рибните филета се посоляват и се нарязват на парчета. В олиото и малко вода се задушава ситно нарязаният лук. Като поомекне, се прибавят морковите, нарязани на кубчета, и задушаването продължава още няколко минути. Прибавят се червеният пипер, паприкашът, оризът, ситно нарязаният магданоз и солта. Сместа се разбърква и се изсипва в тава. Отгоре се нарежда рибата, като върху всяко парче се поставя кръгче от доматите. Ястието се залива с 1 1/2 ч. ч. гореща вода и се пече в умерена фурна. Поръсва се с магданоз и черен пипер. Поднася се с резенче лимон.

Панирано филе от акула За 5 порции
500 г филе се размразява, измива се и се нарязва на филиики с дебелина 2 см. Поставя се в тавичка, прибавя се вода - да го покрие, сокът на 1 лимон /можеоцет/, 1 с. л. сол, няколко зърна черен пипер. Така престоява 2 часа. За панировката разбивате 1 яйце, прибавяте внимателно 4 с.л. брашно и 1 к. ч. прясно мляко или вода. Подсушеното филе овалвате в брашно, потапяте в панировъчната каша и пържите в добре сгорещено олио до готовност.

Осолено филе от акула  
Изберете добре оформено филе от акула. След като го размразите и измиете добре, отстранявате средния хрущял. Получавате две добре оформени парчета. Приготвяте в подходящ съд разтвор от 1л вода, 100 г сол, сока на 1 лимон, 2 с. л. оцет, няколко зърна черен пипер, малко стрита на прах мащерка, 1 к. ч. бяло вино. Оставяте рибните филета да престоят една нощ в този разтвор. На другия ден, след като ги измиете, посолявате ги от всички страни обилно, поставяте ги в съд, на чието дъно има 1 пръст сол, и отгоре също обилно насолявате. Така престояват 10 дни. Изваждате, измивате и ги оставяте за 8 часа потопени в студена вода. Така полученото филе можете да поръсите от всички страни с равно количество чер и червен пипер, да изсушите на сухо и проветриво място или увито във фолио да съхранявате в хладилника и да използвате за рибна салата.

Печен калкан с пилешки сос За 6 порции

1 калкан, 1/2 кг картофи, 200 г дребни лукчета, 200 г печурки, 50 г гъша мас, 50 г краве масло, 2 с. л. накълцан магданоз; пилешки сос - 2 кг пилешки крилца, 100 г краве масло, 1 морков, 1 глава лук, 1 буке гарни, сол, черен пипер.
От предната вечер пригответе пилешки сос: разтопете 50 г краве масло в тенджера и запържете крилцата на силен огън /15 мин/, посолете и поръсете с черен пипер. Обелете моркова и лука, нарежете ги на едро, изсипете ги в тенджерата, добавете буке гарни. Сложете всичко това във фурната за 15 мин при температура 240 градуса. Извадете от фурната, оберете с лъжица мазнината, прибавете 1/2 л гореща вода и оставете да поври още 30 мин на среден огън, като бъркате от време на време. Минете сместа през гевгир /трябва да се получи около 160 г сос/. На другия ден обелете картофите, нарежете ги на много малки кубчета, изплакнете ги и ги подсушете. Обелете малките лукчета, измийте гъбите и ги нарежете на дребни кубчета. Запържете картофите в малко гъша мас. Щом започнат да се зачервяват, добавете гъбите, а след това и лука. Посипете с магданоз. В тава разтопете останалата гъша мас и сложете изчистения, измит, посолен и поръсен с черен пипер калкан. Печете го при температура 210 градуса по 15 мин от всяка страна. Пригответе 50 г масло и го пуснете в затопления пилешки сос. Отделете рибните филета и ги разделете на 6 порции. Сервирайте ги в чиниите, гарнирани със зеленчуците. Отгоре полейте с пилешкия сос.

Калкан с горчица За 6 порции
1,2 кг филе от калкан и няколко глави риба, 6 домата, 7 малки главички лук, няколко зелени

пера от праз, 150 г прясна сметана, 40 г масло, 5 с. л. горчица, 550 мл бяло сухо вино, 1 дафинов лист, сол, черен пипер.
Сипете в голяма тенджера 750 мл вода, главите на рибата, 250 мл вино, нарязаните на ситно 2 глави лук, стръковете праз, дафиновия лист, сол и пипер. Сложете да заври, оставете на силен огън без капак 30 мин и прецедете. Обелете доматите, почистете от семките, и ги намачкайте. Нарежете лука и го разпределете на дъното на намазана с масло тава, сложете отгоре филето, покрийте го с доматите, сипете останалото вино и бульона. Покрийте с фолио и печете на средно силна фурна 15 мин. Изцедете филето и го оставете на топло. Сложете соса да изври на силен огън, прибавете сметаната и оставете да ври още 5 мин. Добавете горчицата, 30 г масло на парченца и подправки, като бъркате непрекъснато. Поднесете рибата, полята със соса.

Шаран с кисело мляко и яйца За 4 порции

1 шаран, 1 кофичка кисело мляко, 5 яйца, няколко скилидки чесън, олио, сол.
Изчистената от люспи риба срязваме, измиваме я добре и я осоляваме. След 10 мин я слагаме в добре намазана с мазнина тава, поливаме я с 2-3 с. л. олио и я печем до зачервяване. Към добре разбитите яйца прибавяме киселото мляко, счуканият чесън, 3 с. л. олио, сол на вкус. С тази смес заливаме изпечената риба. Допичаме още 10-15 мин, докато се получи приятна червена коричка.

Шаран с орехи За 6 порции
Изчистете и измийте 1 шаран. Посолете го отвътре и отвън. Запържете 2-3 глави лук, нарязан на филийки, с 1 к. ч. олио. Прибавете 1 пълна ч. ч. счукани орехи, сол, черен пипер и канела на вкус. Напълнете шарана със сместа. Сложете го в тавичка върху 3-4 пръчици, за да не залепне, и го полейте с 4-5 с. л. олио. Около него сложете 4-5 лимонови резенчета или 1 с. л. доматено пюре, разбито с малко вода. Опечете в умерена фурна. Поднесете студено.
Сафрид на керемида За  3 порции
1,5 кг сафрид, 1 к. ч. вино, 1 лимон, 5 средно големи домата, сол, черен пипер.

Почистваме рибата, поръсваме я със сол и черен пипер и оставяме да престои най-малко 2 часа. Слагаме я върху керемидата и покриваме с кръгчета домати и лимон. Поливаме с виното и печем на умерена фурна.
Поднася се заедно с керемидата, сложена върху подходяща подложка.
Сафрид с домати За 4 порции
1/2 кг сафрид, 5-6 домата, 1 ч.ч. вино, 1 кч. олио, сока от 1 лимон, сол на вкус, черен пипер на вкус, ситно нарязан магданоз
Изчистете и измийте 1/2 кг сафрид.Наредете рибата в плитка широка тенджера. Прибавете отгоре 5-6 обелени и ситно нарязани домата. Налейте 1 ч. ч. вино. Добавете 1 к. ч. олио и сока от 1 лимон. Посолете ястието, поръсете го с черен пипер и го сложете да ври на слаб огън около 1 час.

Поднесете го поръсено съсситно нарязан магданоз.

Книжен кебап с риба За 4 порции

3-4 риби /с главите - скумрия, мерлуза, бяла/, 1 к. ч. олио, масло, 2-3 глави лук, 200 г гъби, 3-4 домата, 1 к. ч. бяло вино, 1 лимон, магданоз, черен пипер, сол.
Целите риби, почистени от кожата, се посоляват и поръсват с черния пипер и лимоновия сок. Нарязаните на дребно лук, гъби и магданоз се задушават в маслото. Прибавят се виното, нарязаните на ситно домати, черния пипер и сол, и сместа се разбърква. 3-4 листа пергаментова хартия се намазват с олио и в нея поотделно се увиват рибата и част от зеленчуковата смес. Подреждат се в тавичка и се пекат на умерена фурна.

Кебап от дребна риба За 4 порции
Изчистете 1/2 кг дребна риба, измийте я и я посолете. Запържете с 3/4 ч. ч. олио 2-3 глави лук, нарязани на филийки. Прибавете 4-5 нарязани на ситно чушки. Накрая добавете 1-2 домата. Като се поизпари сокът от доматите, посолете леко сместа, подправете я с черен и червен пипер, и разбъркайте. Прибавете осолената риба. В малка тавичка сложете дебела хартия, така че краищата й да са вън от тавичката. Изсипете рибената смес и загънете отгоре краищата на хартията като плик. Полейте ястието с 3-4 с. л. олио, похлупете го и го опечете.

Рибно филе на тиган За 6 порции
400 г рибно филе, сол, черен пипер, сокът на 1/2 лимон, 300 г грах, 1 връзка зелен лук, 300 мл олио. За соса: 2 с. л. оцет, 1 с. л. мед, 2 с. л. кетчуп, 2 с. л. соев сос, 2 с. л. вода, захар. За панировката: 1 яйце, 75 г нишесте, 1 с. л. соев сос.
Рибата се нарязва на парчета. Поръсва се със сол, черен пипер и лимонов сок. Лукът се нарязва на парчета. Продуктите за соса се разбъркват добре. Съставките за панировката се смесват. Олиото се загрява. Рибата се потапя в панировката и се пържи до златистокафяво. В тигана се сипва ново олио и в него се задушава за 3-5 мин граха. Прибавя се лукът и се задушава още 5 мин. Сипва се сосът и се загрява за кратко.
Рибата се сервира, полята със соса.
Рибно филе с домати За 5 порции
400 г сварена риба, 2 яйца, 2 глави лук, 3 с. л. олио, 2 скилидки чесън, 1 ч. ч. обелени домати, мащерка, 1 дафинов лист, 1/2 връзка магданоз, сол.

Рибата се почиства от костите и кожата и се смачква. Лукът и чесънът се нарязват на ситно. Задушават се в олиото и се прибавят нарязаните домати, дафиновият лист, магданозът, мащерката и 1 к. ч. вода. Вари се на слаб огън около 30 мин. Маха се от огъня и се прибавят рибата, разбитите яйца и подправките. Сместа се изсипва в намазана с олио тавичка. Пече се на водна баня във фурната около 45мин.

Рибно филе с кисело зеле За 5 порции

600 г рибни филета, тарос, 1 кисела зелка, черен пипер, 2-3 с. л. олио.

Зелето се нарязва, поръсва се с олио и се запича. Върху него се разпределят

рибните филета, поръсени с черен пипер, тарос и сол и се пекат още около 10 мин.

Бала риба с картофи  
2,3 кг филе от бяла риба, 400 г краве масло, 1 бутилка бяло вино, 6 картофа, 2 стръка праз, 2

лимона, 3 глави кромид лук, 2 с. л. сметана, копър, сол, черен пипер.

Обелете картофите, нарежете ги на много тънки колелца. Обелете лука и праза, нарежете на дребно лука, а праза срежете по дължина. Разтопете съвсем леко 50 г масло. В него потапяйте резените картофи един по един, и ги наредете върху филетата бяла риба, като започнете отдолу нагоре и ги застъпвайте, все едно че образуват люспи. В тенджера с дебело дъно сложете лука, 2 ч. л. лимонов сок и виното. Изчакайте 2/3 от течността да се изпари. Добавете сметаната и на слаб огън, постепенно сложете 300 г масло, като бъркате непрекъснато. Посолете и поръсете с черен пипер. Оставете сместа на водна баня, като отвреме навреме я бъркате. В тефлонова тавичка наредете рибните филета с картофите нагоре. Сложете в загрята до 210 градуса фурна и печете 15 мин като поливате често. Задушете праза в тиган с останалото масло. Във всяка чиния налейте сос. Върху него

поставете рибата. Украсете с праз и стръкчета копър.

Бяла риба букле За 6 порции

500 г филе от бяла риба, 200 мл прясно мляко, 500 мл вода, 300 мл бяло вино, черен пипер, 100 г пушена сланина, 1 кофичка квасена сметана, 2 лимона, 1 скилидка чесън, по 1 морков, кервиз и кромид лук.
Нарязваме рибата на парчета и потапяме в прясното мляко да престои 12 часа. Приготвената марината от вода, вино, черен пипер, моркови, кервиз, лук, варим 30 мин. Към нея прибавяме рибата и варим 10 мин. Пушената сланина нарязваме на ситно, пържим до зачервяване, прибавяме сметаната, счукания чесън и заливамеготовата риба. Поднася се с лимон.

Бяла риба с къри За 6 порции
4 филета от бяла риба, маргарин, брашно, 1/4 л пилешки бульон, 1/8 л бяло вино, сол, пипер, 2 с.

л. къри, 2 с. л. сметана, лимонов сок, олио.

Маргаринът се стопява в микровълновата печка за 1 мин, добавя се брашното - 2 с.л., разбърква се и за 1-2 мин се поставя пак в микровълновата. После се сипват виното, подправя се с пипер, къри, сол и отново се кипва в микровълновата печка за 4-5 мин. След като поизстине се сипва сметаната и се разбърква добре. Рибните филета се почистват, поръсват се с лимонов сок, овалват се в брашно и се изпържват от двете страни в олиото до златисто. Оставят се на топло. Рибата се поднася полята със соса и магданоз.

Моруна с яйца и майонеза За 4 порции

1 кг филе от моруна, 250 г майонеза, 5 яйца, 1/2 кг домати, 1 глава кервиз, 1 връзка магданоз, 1 лимон, черен пипер, сол.
Изчистената и измита риба се сварява в подсолена вода и се нарязва на ивички. Нарежда се в подходяща чиния и се украсява с кръгчета твърдо сварени яйца. Поръсва се с черен пипер, ситно нарязани магданоз и кервиз и се залива с майонеза. По края на чиниите се нареждат кръгчета домати, резенчета лимон, а отгоре - клонки магданоз.

Варена моруна За 6 порции
средно голяма мерлуза, корени за супа, 15 зърна черен пипер, 3-4 с. л. масло, 1 с. л. галета, 2 твърдо сварени яйца, нарязани на кубчета, черен пипер, 1/2 ситно нарязан магданоз, лимон, сол.

Изчистената риба се сварява в подсолена вода заедно с корените за супа и черния пипер. След 25-30 мин се сваля от огъня и се оставя да изстине в бульона. Изважда се, слага се в подходяща чиния и се полива с 2-3 с. л. лимонов сок и маслото, запържено с галета. Поръсва се с яйцата, разбъркани с черен пипер и магданоз.
Треска със зеленчуци За  3 порции

400 г филе от треска, 200 г моркови, 300 г гъби, 2 средни глави лук, 100 г сметана, 60 г масло, 150 г кашкавал, 1 кубче пилешки бульон, 1/2 връзка магданоз, сол.

Остържете и нарежете на парчета морковите и разтворете бульона в хладка вода. Кипнете бульона и прибавете морковите, варете 15 мин. Обелете и нарежете на ситно лука, а гъбите на лентички. Сложете ги в съд и ги полейте с лимонов сок. Разтопете маслото и запържете до зачервяване лука, прибавете и гъбите, половината от магданоза и сол на вкус. Загрейте фурната до 210 градуса. Смесете приготвените зеленчуци и поставете 1/3 от тях в тава за печене. Посолете рибата и наредете парчетата в тавата, заедно с останалата част от зеленчуците. Размесете предварително настъргания кашкавал със сметаната и залейте отгоре рибата. Печете в загрята фурна. При поднасяне поръсете с останалата част от
магданоза.
Херинга с винен сос За 4 порции
4 херинги по около 250 г, изчистени и посолени, лимонов сок, 2 главички кромид лук, 2 моркова, щипка мащерка, 1 дафинов лист, 1 ч. л. черен пипер, 2 карамфилови коренчета, 2 с. л. олио, 1 с. л. ябълков оцет, 1/2 л сухо бяло вино.
Херингите се измиват под течаща студена вода, подсушават се, напръскват се отвън и отвътре с лимонов сок, и се оставят в захлупен съд на студено. Лукът се почиства и нарязва на пръстенчета, морковите - на колелца. Всички останали продукти се слагат заедно в подходящ съд и се възваряват. Прибавят се лукът и морковите, и всичко ври 5 мин. Херингите се нареждат една до друга в правоъгълна форма и се заливат с горещата марината. Съдът се покрива плътно с домакинско фолио или капак и се слага в предварително загрята при 200 градуса фурна да се пече около 20 мин. Херингите се сервират топли или се оставят да изстинат в соса. Подходяща гарнитура - варени обелени картофи.
Подлучени попчета За 4 порции
1 кг попчета, 350 г олио, 200 г брашно, 1 глава чесън, 2 лимона, 100 г орехови ядки, сол.

Изчистената и измита риба се посолява. Всяка рибка се овалва в брашно и се пържи в гореща мазнина. Чесънът и орехите се счукват и се прибавят към мазнината, в която се пържи рибата. Добавя се и сокът от лимоните. По желание може да се сложи и нарязан на дребно магданоз или копър. Рибата се нарежда в чиния и се залива със соса.

Бързо ястие от пушена риба За 4 порции

В леко подсолена вода сварете 200 г ориз. Измийте 500 г риба със студена вода и я нарежете на кубчета. Нарежете също на кубчета и 2 твърдо сварени яйца. Прецедете сварения ориз и го смесете с рибата и яйцата. Запържете 50 г масло и изсипете върху сместа. Разбъркайте леко върху огъня, без да оставите ястието да заври. Поднесете с магданозени клонки и още 2 сварени яйца, нарязани на четвъртинки.
Риба, печена в хартия За 6 порции
5 бр. речни риби, 30 г растително масло, 1 лимон, сол на вкус.

Рибите се почистват и се намазват, посоляват се и се увиват поотделно в пергаментова хартия, намазана с мазнина, нареждат се в тава, намазана с мазнина, и се пекат в по-силна фурна. Поднасят се с резенчета лимон.
Риба, пълнена с билки За 6 порции
3 хубави риби, 250 г пушена сланина, 2 шепи сух копър, 3 картофа, 3 стръка целина, 1 глава

лук, 2 белтъка, 1 скилидка чесън, 3 листа от мента, 150 г среда на хляб, 9 с. л. олио, 1 ч. ч. сухо бяло вино, 75 г масло, сол, пипер.
Разтворете рибата като портфейл и извадете голямата кост. Изчистете рибата от люспите и я измийте. Сварете картофите, обелете ги и ги нарежете на малки парченца. Прибавете към тях копъра. Нарежете сланината на тънки парченца и я поизпържете в мазнина. Прибавете нарязаните на ситно лук и целина, средата на хляба, предварително натрошена. Посолете и сипете черен пипер. Парфюмирайте с ментата и счукания чесън. Вън от огъня прибавете и суровите белтъци. Отделете от плънката, за да направите 6 топки, а с останалото напълнете рибата. Сложете я в тавичка, полейте я с бялото вино и печете 10 мин на 240 градуса. Сервирайте съссухо бяло вино.

Риба със скурдаля /пастет от чесън/ За 4 порции

Две-три средно големи риби се почистват, нарязват се на порции и се поръсват с лимонов сок. След 5-10 мин се посоляват, потапят се в брашно и се пържат в сгорещено олио /или се потапят в галета и се пекат в намаслена тавичка, като се обръщат/. Поднасят се със скурдаля /пастет от чесън/, приготвен по следния начин: 1 глава чесън се почиства и счуква с малко сол. Добавят се намокрена филийка бял хляб и 1-2 с. л. олио. Всичко се разбива с миксер на пухкава маса. Добавя се 1/2 ч. ч. смлени орехи. Ако пастетът стане гъст, се разрежда с 1-2 с. л. топла вода.

Риба с мариновани тиквички

средно големи тиквички, 4 с. л. бял винен оцет, черен пипер, сол, 4 с. л. зехтин или олио, 1

голям домат, 2 глави лук, 1 зелена салата, босилек, сардели или аншоа.

Тиквичките се нарязват на филии по дължина. Във вряща подсолена вода се бланшират 5 мин. Изваждат се и се разпределят върху четири чинии, като леко се отцеждат. От оцета, солта, черния пипер и зехтина се разбива марината. Половината от нея се разпределя върху тиквичките и се оставя да престои. В това време доматът се попарва и се обелва, нарязва се на парчета и се оставя в купа. Прибавя се ситно нарязаният лук. Салатата и босилекът се нарязват и с останалата марината се слагат в купата. Всичко добре се смесва и се слага около тиквичките. Върху салатата се поставят сарделите и ако има нужда се отцеждат от олиото.

Сервира се с препечини филиики и сухо бяло вино.

Риба в пане от настъргани картофи За 6 порции

1 кг риба, 750 мл мляко, 450 г картофи, 300 г пресен кромид лук, 75 г масло, сол, черен пипер. За гарнитурата: 24 скилидки чесън, 24 кръгли главички от пресен лук, 250 мл бульон, пудра захар, прясна мащерка, сол, черен пипер.
Ако е необходимо, обезсолете рибата. Почистете 300 г пресен лук и отрежете само главичките, като оставите и малко от зелената част. Нарежете го по дължина на тънки лентички. Обърнете лентичките в предварително разтопено масло, добавете малко вода и ги оставете да врат няколко минути. Добавете малко захар и ги оставете да се изстудят. Цялата процедура повторете с 24-те главички лук. Оставете ги също да се охладят. Обелете картофите и ги настържете. Подсушете ги с кърпа. След това ги посолете и поръсете с черен пипер. Сварете обелените 24 скилидки на пара. Сложете млякото на огъня да се стопли и варете рибата в него няколко минути. Извадете парчетата и ги запържете в масло, докато добият златист цвят. Вземете 4 еднакви по размер съдчета /от тефлон, йена, керамика/, всяко с диаметър около 10 см. Затоплете ги и намажете дъната им с олио. Поръсете всяко дъно с настърганите картофи, отгоре наредете парчетата риба, върху тях сипете леко захаросания лук, отгоре отново ред настъргани картофи. Оставете на огъня

около 6-8 мин и обърнете, за да се запържи и от другата страна. Същевременно в друг съд запържете 24-те скилидки чесън и ги извадете. В съда сипете малко бульон, оставете да къкри няколко минути, след което добавете прясната мащерка, сол и черен пипер. Сервирайте, поръсени с бульона, скилидките чесън и главичкителук.
Риба в гърне
 мазна риба /шаран или сом/, домат, картоф, чесън, лук, магданоз, зелена чушка, целина, черен

пипер, сол, вегета, едри орехови ядки, червен пипер, 1/2 с. л. брашно.

Рибата се изчиства, измива се добре и се нарязва на едри парчета. Всички зеленчуци се нарязват на едро и се задушават - първо лукът, добавят се чесъна, чушката, домата, черния пипер, вегетата, червения пипер и другите съставки. На дъното на гърнето се сипва малко олио и отгоре се подреждат ред зеленчуци, ред риба. Добавя се малко вода с бяло вино и гърнето се запечатва с тесто. Пече се около 45 мин - 1 час на бавна фурна.

Пържена риба със зеленчуци За 5 порции

Около 1 кг изпържена риба, 2 пиперки, 2 моркова, 2 домата, 1 връзка

пресен или 1 глава червен лук, магданоз. Настържете морковите, останалите зеленчуци нарежете на ситно, посолете и разбъркайте. В огнеупорен или емайлиран съд слагайте ред гореща риба, ред зеленчуци. Похлупете. Поднесете след 1 час.

Студена риба със сос За 3 порции
1/2 кг каквато и да е риба, магданоз, лук, черен пипер, лимон, захар, горчица, сол, 1-2

жълтъка.
Почиства се добре рибата. В не много голямо количество вода се сваряват 1 глава лук, магданоз, черен пипер и сол. Като поомекнат, се прибавя рибата. След като се свари, се изважда да изстине, а бульонът се прецежда. Към него се прибавя зехтин, малко захар, малко горчица, сокът на 1-2 лимона, 1-2 добре разбити жълтъка. Този сос се разбърква добре и се поднася към рибата.

Шишчета от риба
 филе  от риба, парче прясна сланина, пиперки, лук, доматено пюре, черен пипер, сол.

Разредете пюрето с малко вода, прибавете ситно нарязан лук. Нарежете рибата на кубчета, сланината - на плоски парченца, лука и пиперките - на филийки, поръсете с подправките. На шиша наредете последователно от всичко. Изпечете на скара. Готовите шишчета потапяйте в доматеното пюре. Поднесете с варени картофи.
Рибни топчета пане с чеснова майонеза

500 г риба, 1/4 л олио, 1 скилидка чесън, 1/4 л сметана, черен пипер, сол, магданоз. За панировката: 1/2 л бира, 350 г брашно, 50 г мая. За соса: 7 скилидки чесън, 2 жълтъка, 1 картоф, сварен с кората, 1/2 л олио, 3 щипки шафран, сол, черен пипер.

Обезсолете рибата. Сварете я на слаб огън. Извадете я, нарежете я на парчета и я пуснете в съд със 100 г кипящо олио. Разбърквайте и същевременно мачкайте рибата. Добавете счуканата скилидка чесън и останалите 150 г олио. Олиото добавяйте на няколко пъти по 3 с. л. След това добавете сметаната и разбъркайте. Направете рибно тесто с миксера. Разбъркайте маята с бирата. Малко по малко добавяйте брашното. Оставете сместа настрани, на топло. Преди да я използвате отново, я разбъркайте. Обелете и намачкайте картофа. Пресовайте или счукайте добре чесъна и го добавете. Добавете и 2 жълтъка, посолете. Отделно разтворете шафрана в малко топла вода и го добавете към сместа. Разбъркайте. Гребвайте по 1 с. л. от рибното тесто и оформете топче. Оваляйте го в тестото за паниране и го изпържете в кипящо олио. Поднесете топчетата, поляти със соса.

Миди по моряшки

24 едри миди, 30 г. масло, 2 глави лук, 1 ч. ч. сухо бяло вино, 1 к. л. брашно, магданоз, сол, черен пипер.
Мидите се измиват добре и се слагат в тенджера с бучка масло, нарязания на ситно лук и виното. Варят се на силен огън, докато се отворят. Тенджерата се разтърсва няколко пъти по време на варенето. Щом мидите се отворят, тенджерата се снема от огъня. Отстраняват се черупките само от едната страна. Останалите с месото черупки се подреждат в подходящ съд. Течността от варенето се прецежда през гъста цедка и се слага отново на огъня. Брашното се размива с 1 с. л. разтопено масло и се прибавя постепенно към течността от варенето на мидите. Оставя се да поври няколко минути, докато се сгъсти, поръсва се със сол и черен пипер. Със соса се заливат мидите. Преди сервиране се поръсват със ситно нарязания магданоз.

Панирани калмари За 4 порции

1 кг калмари, 2 яйца, 2 с. л. брашно, 3-4 с. л. галета, мащерка, черен пипер, сол, олио за пържене.

Сварените калмари нарежете на кръгове с дебелина около 1 см. Всеки кръг потапяйте последователно в брашното, смесено с черен пипер и мащерка, в разбитите яйца, в галетата и отново в яйцата. Изпържете в загрято олио. Наредете панираните калмари на пирамида в подходяща чиния, а наоколо - задушени в маслозеленчуци.
Сафрид с домати За 4 порции
1/2 кг сафрид, 5-6 домата, 1 ч.ч. вино, 1 кч. олио, сока от 1 лимон, сол на вкус, черен пипер на вкус, ситно нарязан магданоз
Изчистете и измийте 1/2 кг сафрид.Наредете рибата в плитка широка тенджера. Прибавете отгоре 5-6 обелени и ситно нарязани домата. Налейте 1 ч. ч. вино. Добавете 1 к. ч. олио и сока от 1 лимон. Посолете ястието, поръсете го с черен пипер и го сложете да ври на слаб огън около 1 час.

Поднесете го поръсено съсситно нарязан магданоз.

Книжен кебап с риба За 4 порции

3-4 риби /с главите - скумрия, мерлуза, бяла/, 1 к. ч. олио, масло, 2-3 глави лук, 200 г гъби, 3-4 домата, 1 к. ч. бяло вино, 1 лимон, магданоз, черен пипер, сол.
Целите риби, почистени от кожата, се посоляват и поръсват с черния пипер и лимоновия сок. Нарязаните на дребно лук, гъби и магданоз се задушават в маслото. Прибавят се виното, нарязаните на ситно домати, черния пипер и сол, и сместа се разбърква. 3-4 листа пергаментова хартия се намазват с олио и в нея поотделно се увиват рибата и част от зеленчуковата смес. Подреждат се в тавичка и се пекат на умерена фурна.

Кебап от дребна риба За 4 порции
Изчистете 1/2 кг дребна риба, измийте я и я посолете. Запържете с 3/4 ч. ч. олио 2-3 глави лук, нарязани на филийки. Прибавете 4-5 нарязани на ситно чушки. Накрая добавете 1-2 домата. Като се поизпари сокът от доматите, посолете леко сместа, подправете я с черен и червен пипер, и разбъркайте. Прибавете осолената риба. В малка тавичка сложете дебела хартия, така че краищата й да са вън от тавичката. Изсипете рибената смес и загънете отгоре краищата на хартията като плик. Полейте ястието с 3-4 с. л. олио, похлупете го и го опечете.

Рибно филе на тиган За 6 порции
400 г рибно филе, сол, черен пипер, сокът на 1/2 лимон, 300 г грах, 1 връзка зелен лук, 300 мл олио. За соса: 2 с. л. оцет, 1 с. л. мед, 2 с. л. кетчуп, 2 с. л. соев сос, 2 с. л. вода, захар. За панировката: 1 яйце, 75 г нишесте, 1 с. л. соев сос.
Рибата се нарязва на парчета. Поръсва се със сол, черен пипер и лимонов сок. Лукът се нарязва на парчета. Продуктите за соса се разбъркват добре. Съставките за панировката се смесват. Олиото се загрява. Рибата се потапя в панировката и се пържи до златистокафяво. В тигана се сипва ново олио и в него се задушава за 3-5 мин граха. Прибавя се лукът и се задушава още 5 мин. Сипва се сосът и се загрява за кратко.
Рибата се сервира, полята със соса.
Рибно филе с домати За 5 порции
400 г сварена риба, 2 яйца, 2 глави лук, 3 с. л. олио, 2 скилидки чесън, 1 ч. ч. обелени домати, мащерка, 1 дафинов лист, 1/2 връзка магданоз, сол.

Рибата се почиства от костите и кожата и се смачква. Лукът и чесънът се нарязват на ситно. Задушават се в олиото и се прибавят нарязаните домати, дафиновият лист, магданозът, мащерката и 1 к. ч. вода. Вари се на слаб огън около 30 мин. Маха се от огъня и се прибавят рибата, разбитите яйца и подправките. Сместа се изсипва в намазана с олио тавичка. Пече се на водна баня във фурната около 45мин.
Рибно филе с кисело зеле За 5 порции

600 г рибни филета, тарос, 1 кисела зелка, черен пипер, 2-3 с. л. олио. 

Зелето се нарязва, поръсва се с олио и се запича. Върху него се разпределят

рибните филета, поръсени с черен пипер, тарос и сол и се пекат още около 10 мин.

Бала риба с картофи

2,3 кг филе от бяла риба, 400 г краве масло, 1 бутилка бяло вино, 6 картофа, 2 стръка праз, 2

лимона, 3 глави кромид лук, 2 с. л. сметана, копър, сол, черен пипер.

Обелете картофите, нарежете ги на много тънки колелца. Обелете лука и праза, нарежете на дребно лука, а праза срежете по дължина. Разтопете съвсем леко 50 г масло. В него потапяйте резените картофи един по един, и ги наредете върху филетата бяла риба, като започнете отдолу нагоре и ги застъпвайте, все едно че образуват люспи. В тенджера с дебело дъно сложете лука, 2 ч. л. лимонов сок и виното. Изчакайте 2/3 от течността да се изпари. Добавете сметаната и на слаб огън, постепенно сложете 300 г масло, като бъркате непрекъснато. Посолете и поръсете с черен пипер. Оставете сместа на водна баня, като отвреме навреме я бъркате. В тефлонова тавичка наредете рибните филета с картофите нагоре. Сложете в загрята до 210 градуса фурна и печете 15 мин като поливате често. Задушете праза в тиган с останалото масло. Във всяка чиния налейте сос. Върху него

поставете рибата. Украсете с праз и стръкчета копър.

Бяла риба букле За 6 порции

500 г филе от бяла риба, 200 мл прясно мляко, 500 мл вода, 300 мл бяло вино, черен пипер, 100 г пушена сланина, 1 кофичка квасена сметана, 2 лимона, 1 скилидка чесън, по 1 морков, кервиз и кромид лук.
Нарязваме рибата на парчета и потапяме в прясното мляко да престои 12 часа. Приготвената марината от вода, вино, черен пипер, моркови, кервиз, лук, варим 30 мин. Към нея прибавяме рибата и варим 10 мин. Пушената сланина нарязваме на ситно, пържим до зачервяване, прибавяме сметаната, счукания чесън и заливамеготовата риба. Поднася се с лимон.

Бяла риба с къри За 6 порции
4 филета от бяла риба, маргарин, брашно, 1/4 л пилешки бульон, 1/8 л бяло вино, сол, пипер, 2 с.

л. къри, 2 с. л. сметана, лимонов сок, олио.

Маргаринът се стопява в микровълновата печка за 1 мин, добавя се брашното - 2 с.л., разбърква се и за 1-2 мин се поставя пак в микровълновата. После се сипват виното, подправя се с пипер, къри, сол и отново се кипва в микровълновата печка за 4-5 мин. След като поизстине се сипва сметаната и се разбърква добре. Рибните филета се почистват, поръсват се с лимонов сок, овалват се в брашно и се изпържват от двете страни в олиото до златисто. Оставят се на топло. Рибата се поднася полята със соса и магданоз.

Моруна с яйца и майонеза За 4 порции

1 кг филе от моруна, 250 г майонеза, 5 яйца, 1/2 кг домати, 1 глава кервиз, 1 връзка магданоз, 1 лимон, черен пипер, сол.
Изчистената и измита риба се сварява в подсолена вода и се нарязва на ивички. Нарежда се в подходяща чиния и се украсява с кръгчета твърдо сварени яйца. Поръсва се с черен пипер, ситно нарязани магданоз и кервиз и се залива с майонеза. По края на чиниите се нареждат кръгчета домати, резенчета лимон, а отгоре - клонки магданоз.

Варена моруна За 6 порции
средно голяма мерлуза, корени за супа, 15 зърна черен пипер, 3-4 с. л. масло, 1 с. л. галета, 2 твърдо сварени яйца, нарязани на кубчета, черен пипер, 1/2 ситно нарязан магданоз, лимон, сол.

Изчистената риба се сварява в подсолена вода заедно с корените за супа и черния пипер. След 25-30 мин се сваля от огъня и се оставя да изстине в бульона. Изважда се, слага се в подходяща чиния и се полива с 2-3 с. л. лимонов сок и маслото, запържено с галета. Поръсва се с яйцата, разбъркани с черен пипер и магданоз.
Сафрид на керемида За  3 порции

1,5 кг сафрид, 1 к. ч. вино, 1 лимон, 5 средно големи домата, сол, черен пипер.

Почистваме рибата, поръсваме я със сол и черен пипер и оставяме да престои най-малко 2 часа. Слагаме я върху керемидата и покриваме с кръгчета домати и лимон. Поливаме с виното и печем на умерена фурна.

Поднася се заедно с керемидата, сложена върху подходяща подложка.
СЛАДКИ РАБОТИ

Сладолед от диня и пъпеш За  6 порции

500 г диня, 500 г пъпеш, 1 лимон, 50 г пудра захар, 30 мл ликьор (за предпочитане от пъпеш), 75 г мед

Отрежете по 8 тънки резена за украса. Изчистете от корите и семките и пасирайте динята със сока от лимона и пудрата захар. Пъпеша пасирайте заедно с ликьора и меда. Изсипете пъпешовата и динена смес в отделни съдове и поставете във фризера за минимум 3 часа като разбърквате от време на време.

Сервирайте сладоледа на топки с тънки резени от пъпеш и диня. Украсете със листенца мента(джоджен).

Сладолед от диня За 4 порции

350 г зряла диня, без кора и семки, 4 жълтъка, 40 г пудра захар, 85 г желе от къпини, 3 с.л. червено вино, 400 г сметана

250 г от динята пасирайте на пюре. Останала нарежее на тънки резени, увийте ввъ фолио и приберете в хладилника. Разбийте жълтъците със захарта на водна баня. Смесете пюрето от диня със желето и виното. Разбийте сметаната, прибавете внимателно диненото пюре и съединете със разбитите жътъци. Изсипете получената смес в съд и поставете във фризера. От време на време разбърквайте.

Поднесете сладоледа гарниран с тънки резени диня.

Пълнен пъпеш с кайсии и малини За 1 порции

1/2 малък кръгъл пъпеш, 5 кайсии, 10 малини

За соса: малко рядък мед, смесен със смлени орехи и щипка канела и малко ванилия

Пъпеша се разрязва на две, изчиства се и се издълбават топчици със кръгла лъжичка. Смсете топчетата със обелените и нарязани кайсии и малини. Полейте със соса и украсете със стръкче мента(джоджен) и охладете преди сервиране.

Карамелизиран пъпеш За 4 порции

1 малък пъпеш, захар
за соса: 2 ч.ч. кисело мляко, 50 г. орехи, 1 с.л. мед, канела

Обелете пъпеша, изчистете от семките и нарежете на резени., наредете в тавичка, обилно посипете със захар и изпечете на силна фурна.

Отделно разбийте киселото мляко с меда, нарязаните на ситно ядки и канелата. Залейте изпечените резенчета с готовия сос и сервирайте десерта студен, поръсен със ядки.

Мус от диня и пъпеш За 8 порции

За муса от диня:
1 1/2 с.л. желатин, 1/4 ч.ч. ликьор, месестата част на един 3 кг. диня, 1/4 ч.ч. захар, 2 с.л. пресен лимонов сок, 1/3 ч.ч. кисело мляко
За муса от пъпеш:
1 1/2 с.л. желатин, 3 с.л. бяло вино, месестата част на 1,5 кг., пъпеш, 3 с.л. захар, 2 с.л. пресен лимонов сок, 1/3 ч.ч. кисело мляко, тънки резени от пъпеш и диня за гарниране

Мус от диня: Смесете ликъора и желатина. Затоплете до разтваряне на желатина. Пасирайте динята със захарта и лимоновия сок и добавете охладения желатин. Сложете съда в по-голям съд със лед и студена вода и разбъквайте до сгъстяване на желатина до консистенция на яйчен белтък. След това прибавете киселото мляко, разбъркайте много добре и оставете настрана.

Мус от пъпеш: Смесете желатина и виното и затоплете до пълно разтваряне на желатина. Леко охладете. Пасирайте месото от пъпеша със захарта и лимоновия сок. Добавете желатина. Сложете съда в по-голям съд със лед и студена вода и разбъквайте до сгъстяване на желатина до консистенция на яйчен белтък. След това прибавете киселото мляко, разбъркайте много добре и оставете настрана.

В 8 високи десертни чаши разпределете 2 муса на пластове, като след всеки пласт замразявайте за около 5 мин. Оставете в хладилник за минимум 2 часа. Сервирате муса гарниран с тънки резени от диня и пъпеш.
Сладолед от праскови За 5 порции

700 г праскови, 400 г вода, 250 г захар, 3 г желатин, разтворен в 30 г вода, 10 г коняк

Измитите и почистени от костилките плодове се кипват с водата и се пасират. Към полученото п'ре се прибавят захарта, разтопения желатин и конякът. Сместа се разбърква и след като изстине се замразява.
Мелба с праскови За 4 порции
500 г ванилов сладолед, 8 средно големи праскови, 1 с.л. коняк, 150 г малини, 30 г ситно нарязани обелени бадеми
Пасирайте малините с 80 г захар, затоплете леко с непрекъснато бъркане до разтваряне на захарта. Оставете да изстине. Потопете прасковите в кипяща водаза 10 сек, обелете ги и срежете на 2. В 1 ч.ч. вряща вода изсипете 100 г захар и варете 2-3 мин. Добавете коняка и прасковете и варете около 5 мин. Изчакайте да изстинат и изцедете. Разпределете сладоледа в 4 чаши. Отгоре наредете половинки праскви, полейте с малиновия сироп и поръсете с нарязаните бадеми.

Суфле с праскови За 4 порции
750 г праскови, 400 мл. прясно мляко, 1 ванилия, 3 яйца, 100 г захар, 4 с.л. брашно, 1 с.л. ликьор от праскови, щипка сол, малко пудра захар за поръсване.

Потопете прасковите в кипяща водаза 10 сек, обелете ги и ги нарежете на резенчета като съберете сока. Сложете в малка тенджерамлакото с ванилията да заври и веднага свалете от огьня. Разбийте добре яйцата, захарта и щипка сол. Прибавете сока от прасковите. Добавете брашното и добре разбъркайе. Намажете с масло тавичка и наредете на дъното резенчетата праскова в кръг. Залейте с яйчната смес. Печете при 200градуса за около 25-30 мин, до златисто. Поръсете с пудра захар при сервиране.
Портокалов крем За 5 порции
200 мл сметана, 1 кутия кондензирано сладко мляко, сока на 1 голям портокал и 1 настърган портокал, 2 с.л. портокалов ликьор (или коняк), 6 жълтъка, 3 с.л. нишесте, 1 с.л. захар, 2 изчистени и нарязани на резенчета портокала, малко портокалов мармалад

Разредете кондензираното мляко със сока на един портокал и 1/2 ч.ч. вода и го загрейте без да заври. Поохладете, добавете сметаната.
Разбийте жълтъците със захарта, ликьора и нишестето, докато побелеят. Изипете млечната смес в жълтъците, като разбивате с миксер на ниска скорост. Върнете сместа в тенджерата и сгъстете леко на слаб огън(без да завира) при непрекъснато бъркане. Разпределете в купички и след като се охлади наредете отгоре резенчецата портокал и отгоре намажете с портокаловия мармалад и украсете по желанис листенца джоджен(мента).

Плодова торта За 8 порции
50 г масло или маргарин, 200 г захар, 1 яйце, 125 г брашно, 1 с. л. бакпулвер, 50 г смлени бадеми, 100 г бита сметана, 425 мл компот от кайсии, 250 г ягоди, 2 кивита, 1 пакетче желатин, 3 с. л. нарязани бадеми.
Мазнината и 75 г захар се разбиват на гъст крем и към него се прибавят разбитите яйца, брашното, бакпулверът, смлените бадеми и накрая прясното мляко. Така приготвеното тесто се изсипва в намазнена форма с диаметър 20 cm и се пече 25 min в предварително загрята до 175 оС фурна. Оставя се да изстине.
Сваряват се 75 мл вода и 100 г захар. Желатинът (1/2 пак.) се поставя в 50 мл студена вода, докато набъбне, и се прибавя към врящата течност. Сваля се от огъня и се оставя да изстине, докато започне да се желира. Сметаната се разбива заедно с 50 г захар и се прибавя към желиращата смес. Блатът се поставя в тортена форма, изсипва се кремът и се оставя на студено. Кайсиите се отцеждат от сока и заедно с останалите плодове се нарязват на парчета по желание.

125 мл сок от компота (ако не достигне, се долива с вода) и останалата захар се разбъркват. Прибавя се желатинът и след като набъбне, се загрява до пълното му разтваряне. Като се охлади до желиране, половината от соса се изсипва върху тортата, нареждат се плодовете и се заливат с останалата половина. Нарязаните бадеми се запържват без мазнина и се поставят по стените на тортата.

Шоколадов мус За 4 порции
120 г шоколад, 2 супени лъжици вода, 5 яйца, 180 г пудра захар, 50 г бренди

Разтопете шоколада на водна баня. Прибавете захарта, водата и разбърквайте, докато се разтопи захарта. Постепенно прибавете жълтъците и разбъркайте на водна баня, докато сместа се сгъсти. Изсипете брендито. Постепенно размесете леко с разбитите на твърд сняг белтъци, разсипете муса в стъклени чаши и го дръжте 2 часа в хладилника преди поднасяне.

Сметанов сладолед с малини За 10 порции

750 г течна сметана, 80 г захар (използва се само ако сметаната не е подсладена), 2 ванилии, 150 г малини, 1 портокал, само месестата част, ситно нарязана, 100 г бадемови бисквити (или "котешко езиче"), натрошени на дребни парченца
За украса – 100 г сметана, малко пресни малини, 1 ч.л. какао (или нес кафе)
Сметаната се разбива, добавя се ванилията и бисквитите, малиите и портокалът като внимателно се разбърква. Сместа се изсипва в купа с вместимост 1.5 л. Съсъд се покрива с капак или фолио и се замразява във фризера не по-малко от 4 часа.
Преди сервиране купата се потапя за малко в гореща вода и сладоледът се обръща върху съда за сервиране. Украсява се с разбита сметана , пресни мални и се поръсва с какаото на прах.

Бананов крем с тофу За 4 порции
500 г тофу, 250 г зрели банани, 100 г захар, 1 ванилия
Нарежете тофуто и бааните на малки парченца, добавете захарта и ванилията и с миксер разбийте на гладък крем. Разпределете в купички и сложете в хладилник да се изстуди.

Плодов коктейл с тофу
 300 г меко тофу, 1 банан, 2 ч.ч. портокалов сок, 200 г ананас от консерва (заедно със сока)

Разбийте всички продукти с миксер (или домашен комбайн). Сервирайте изстудено.

Халва от моркови
500 г моркови, 60 г краве масло, 1/2 ч.л. смлян кардамом, 375 г (1/2 250 мл. чаша) захар, 125 мл(1/2 250 мл чаша) гореща водаr, 250 мл сметана, 4 с.л. сухо мляко, 2 с.л. бадеми, ситно нарязани

Измийте, ичистете и настържете морковите наситно ренде. Загрейте в тенджера маслото и добавете морковите. Гответе на тих огън, като от време на време рабърквате докато морковите оменат и течноста се изпари.
Пригответе сироп от захарта и водата, добавете сиропа към морковите. В отделен съд смесете млкяото ина прах и сметаната докато сухото мляко се разтвори напълно и като рабърквате добавете към морковите. Варете на среден огън като рабърквате докато сместа започне да се отделя от стените на съда. Добавете кардамома. Извадете върху намазана с масло тавичка, Разстелете и покрийте с намазано с масло фолио и оствете да се охлади. Поднесете поръсено със ситно нарязани бадеми.

Кокосов сладкиш
4 яйца, 250 г захар, 50 г краве масло, разстопено, 125 г брашно, 250 г кокосови стърготини, 500 мл прясно мляко, 1/4 ч.л. сол, 1/2 ч.л. бакпулвер, ванилия
Разбийте до бяло желтъците с половината захар, добавете леко затопленото мляко и разстопеното масло на тънка струйка като не преставате да разбивате. Сложете съда на водна баня и продължете да разбивате докато се поссгъсти. Снемете от огъня, добавете ванилията, без да разбърквате оставете да се охлади и след това рабъркайте. Пресейте брашното с бакпулвера, добавете солта и кокосовите стърготини. Изстиналата яйча смес още въднъж рабийте като на части добавяте брашното и стърготините.
Отделно разбийте белтъците на твърд сня с останалата част от захарта, съединете двете смеси и изсипете в намазана с масло и посипана с кокосови стърготини форма. Печете в гореща фурна около 1 час.
Кокосово-ябълкова торта
180 г брашно, 200 г краве масло, 200 г захар, 4 яйца, 4 с.л. лимонов сок, 80 г кокосови стърготини, 1 бакпулвер, 800 г кисели ябълки, пудра захар за посипване

Разбийте маслото със захарта до побеляване и след това постепенно добавете едно по едно яйцата без да преставате да разбивате. Добавте 1/2 от лимоновия сок. Смесете брашното с 50 г кокосови стърготини и бакпулвера и го добавяйте постепенно в яйчната смес, като разбърквате добре. Настържете на ситно ренде 1 от ябълките(предврително обелена от кората) и добавете заедно с отделилия се сок към тестото. Изсипете тестото в намазана с масло форма(или застелена с хартия). 

Обелете, изчистете и нарежете на резенчета, които наредете върху тестото като ветрило. Печете 50 мин при 200 градуса. След 40 мин от началото извадете тората от фурната и поспете с останалите кокосови стърготини и запечете още 10 мин. След като изстине, поръсете с пудра захар.

Шоколадови трюфели
100 г краве масло, 100 г пудра захар, 300 г шоколад, 100 г ром (или портокалов ликьор), 125 г стафиди, 150 г смлени орехи (запечени) или шоколадови пръчици за овлване

Залейте стафидите с рома и ги оставете да се накиснат за около 3-4 часа в плътнозатворен съд.

Разбийте маслото с пудрата захар до въдушна смес, добавете разтопение на водна баня шоколад и още веднъж разбийте. Добавете стафидите и рома в които са киснали. Разбъркайте добре, Оставете в хладилник са се втвърди сместта (но не напълно). След това с помощта на мокра лъжица или с мокри ръце) оформете малки топчета и ги оваляйте добре в смлените ореи(или шоколадови пръчици). По възможност поставете всеки трюфел в хартиена формичка за бонбони и оставете на студено да се стегнат.
Кайсиево карамелов сладкиш

1 ч.ч. брашно, 4 яйца, 1/2 ч.ч. захар за тестото, 1 бакпулвер (или 1/2 ч.л. хлебна сода и щипка лимонтозу), 1 прах ванилия, 1 компот от кайсии, 1/2 ч.ч. захар за карамела, 2 с.л. масло за намазване на формата
Включете фурната на 200 градуса да се загрее предварително.Разбийте яйцата със захарта до побеляване(докато си увеличат обема 2/5 пъти). Прибавете ванилията. Пресейте брашното със бакпулвера и постепенно добавяйте към яйцата като разбивате. На дъното на 28 см кръгла тортена форма изсипете 1/2 ч.ч захар + 1 с.л. вода и карамелизирайте. Оставете да се охлади и намажете обилно дъното и стените на формата със масло. Много добре отцедените кайсии от компота наредете с изпъкналата част надолу на дъното на формата. Отгоре изсипетете тестото. Печете при 200 градуса около 30 мин. След това обънете сладкиша върху чиния за сервиране и сиропирайте докато е горещ със сок аот компота. Оставете да изстине и сервирайте с топка ванилов сладолед или малко рабита сметана.
Пъпешов коктейл За 4 порции
2 ч.ч. топчета от пъпеш (издълбани с кръгла лъжичка от пъпеша), 2 ч.ч. мултивинаминен сок, 1 ч.л. гренадин, лед
Напълнете чашите с топчета с лед и топчета от пъпеш. Разбъркайте сока с гренадина и разпределете в чашите. Сервирайте с лъжичка и сламка.

бананов коктейл За 4 порции
2 ч.ч. мултивинаминов сок, 1 1/2 ч.ч банан нарязан на парченца, лед
Разбийте с миксер банана, леда и сока, докато получите гладка смес. Сервирайте веднага, като украсите чашата с резенче банан.
ягодов коктейл с портокал За 4 порции
2 1/2 ч.ч. ягоди, 1/3 ч.ч портокалов сок, 1 с.л. захар, лед
Разбийте с миксер ягодите, водата, портокаловия сок и захарта. Разпределете леда и сока по чашите.

Холандски млечен чай За 2 порции
Три чаени лъжички чай, 500 мл врящо мляко, захар на вкус, ром или коняк, парчета лед, разбита сметана за гарниране
Чаят се залива с врящото мляко и се остава да престои около пет минути. Сместа от чаения екстракт и млякото се прецежда и се подслажда на вкус. Когато изстине, се подправя с ром и се налива във високи стъклени чаши, в които са сложени кубчета лед. Гарнира се със сметана и се поднася със сламка.
Конфитюр от праскови и малини
2 кг праскови, 500 г малини, 2,5 кг захар, сока от 1 лимон
Изчистете малините. Обелете и нарежете прасковите на парченца. Сложете ги в тава заедно с малините. Полейте със сока от лимона и посипете отгоре със захарта. Оставте ги да престоят за 24 час.
На следващия ден ги сложете да се варят на умерен огън около 15 мин.(без да завира.) Дръпнете настрана да се поохлади и отново сложете на огъня и оставете леко да къкри докато се сгъсти. Още топъл го разсипете в буркани.
ЗИМНИНА

Маринован патладжан За 1 доза:

3 кг. патладжан, 1/2 л. олио, 1/2 л. оцет, 250 г. захар, 3 с.л. сол, нарязан магданоз, склидки чесън, зърна черен пипер

Патладжаните се измиват без да се белят, режат се на кръгчета, посолявт се и се оставят да пестоят 1-2 часа за да се изцеди горчивия сок. Филийките патладжан се бланшират във вряща саламура от олиото, оцета, захарта и солта. В бурканчета(конфитюрени или компотени) се нарежда ред патладжан, цели склидки чесън, магданоз, зърна черен пипер, патладжан и т.н. Залива се с маринатата в която е бланширан патладжана, Стерилизира се 5 мин.

Туршия от бамя

Бамята се почиства, измива се и се кисне в подсолена вода 2 часа. Измива се, нарежда се в буркани, като на буркан се слага: 6-7 зърна чер пипер, 3 склидки чесън, копър, 5 с.л. винен оцет, 1 с.л. сол и 1 пълна с.л. захар. Залива се със хладка вода. Вари се докато заври водата и веднага се вадят бурканите с капачките надолу. Стоят така 24 часа. Готова е за консумация след 1 месец.

Туршия от чорбаджийски чушки

1 кг чорбаджийски чушки изчистени и нарязани на парченца, магданоз , целина, копър - ситно нарязани, количество по желание, 2 с.л. сол, 4 с.л. захар, 1 глава обелен и счукан чесън, 1 ч.ч. оцет.

Всичко се рабърква заедно много добре. Поставя се в тенджера и се оставя да престои за 24 часа. Пълни се в буркани и се запечатва без да се вари.

Смесена туршия със зелени домати

2 кг зелени пиперки(камби), 2 кг малки зелени домати, 1 кг моркови, 1 глава целина, 5 г. черен пипер, 3-4 даф. листа, 600 мл. 6градусов оцет, 600 мл. вода, 200 мл. олио, 250 г захар, 200 г. сол.

Пиперките се измиват, почистват се от дръжките и семето. Доматите се надупчват с игла. Морковите се нарязват на колелца. Смесват се всички целенчуци, нареждат се в буркани, като между тях се нареждат парченца целина, чесън, чер пипер и даф. лист. Оцетът, водата, олиото, захарта и солта се възваряват и със сместа се заливат наредените в бурканите зеленчуци. Затварят се с капачки.

Печени камби

камби, магданоз, целина, чесън

Камбите се измиват и се почистват от семките. Целти камби се нареждат в тава. Във всяка се слага 2 щипки сол, 1 щипка захар, 1 ч.л. олио, 1 ч.л. оцет. Запичат се до омекване. Веднага докато са горещи се нареждат в затоплени буркани, като помежду им се слага ситно нарязани, магданоз, целина и чесън. Запечатват се бурканите и се обръщат с капачките надолу докато изстинат.

Домашен кетчуп

10 кг домати, 1 глава лук, 1/2 ч.ч. захар(на вкус), 1 ч.ч. вино, 1 ч.л. смлян кимион, 1/2 ч.л. смлян черен пипер, 2-3 зърна карамфил, 1/2 ч.л. канела, 1 с.л. босилек, клонче чубрица(или малко стрита) 1/2 с.л. настъргано индийско орехче, 1 с.л. горчица(размива се с малко от соса)

Доматите се обелват, смилат се , претриват се през сито за да се отстранят семките и се слагат да врат с една глава лук, цепнат леко на четири. След като доматите поизврат се слага сол на вкус и захарта. След като започне да се сгъстява се добавят останалите подправки. След като се сгъсти се вади лука и клончето чубрица. и се оставя да изстине. Насипва се в бурканчета и се стерилизаира за 5 мин.

Мариновани краставички За 2 порции

На 1 компотен буркан: 4 с.л. оцет, 1 с.л. захар, 1 с.л. сол, копър, лук нарязан на кръгчета, 4-5 зърна черен пипер. 

Краставичките, копъра, лука и черения пипер се нареждат в буркани, заливат се със студена вода, затварят се със капачки. Стерилизират се за 5 мин след завирането на водата.

Пикантни мариновани краставички

10 кг краставички, 2 големи връзки копър(250г), 15 г естрагон, 20 г хрях(корен), 2 глави чесън, 1 с.л. синапово семе, 3-4 зърна черен пипер(на буркан)

За маринатата: 8 л. вода, 1.4 л. оцет, 300 г. сол, 300 г захар

Красставичките се измиват, зелените подправки се нарязват, чесъна се облва. Краставичките се подреждат плътно в буркани, подправки се слагат на дъното в средата и отгоре на бурканите. Брканите се заливат с врящата марината. Стерилизират се при температура 90 градуса - компотени буркани и 1 литрови- 20 - 25 мин, три литрови - 30-35 мин.

Мариновани дини За 8 порции

1,5 кг диня, 0.5 л. бял винен оцет, 6 зърна черен пипер, 6 зърна карамфил, канела на вкус, 60 г захара, 1 ч.л. сол. 

Динята заедно с кората се нарязва на кубчета с размер 2.5 см. В литров буркан се слагат подправките, захарта, солта слага се динята и се залива с оцета. Буркана се оставя открит в продължение на 1 час и често се разбърква до разтваряне на захарта. След това се затваря херметически буркана. Динята е готова за консумация след 1 месец.

Мариновани тиквички За 4 порции

4 кг тиквички, 5-6 люти червени пиперки(по-желание), 20 зърна черен пипер, 1/2 корен от хрян, 1/2 връзка копър, 1/2 връзка магданоз, 5 клончета целина, 10 дафинови листа, 10 обелени склидки чесън, За маринатата: 1.5 л. вода, 100 г сол, 100 г. захар, 350 мл. 6% оцет.

Млади тиквички (не по-дълги от 20 см) се измиват и се нарязват на кръгчета с дебелина 2-2.5 см. Зелените подправки се нарязват на ситно, хрян на ситно.На дъното на бурканите се поставят подправките, отгоре се подреждат тиквичките и се заливат с вряща марината. Бурканите се затварят с капачки и се стерилизират (компотени буркани - 10 мин).

Маринована царевица За 6 порции

150 г царевични зърна, 50 г. бяло зеле, 20 г зелен пипер, 20 г червен пипер, 1 ч.ч. оцет, 1 глава лук, 1 1/2 ч.л. захар, 2 г. горчица, сол, черен пипер на вкус

Ако царевицата е на кочани, залеите ги с вряща вода и оставете за 2-3 мин. след това охладете с вода и отделете зърната от кочаните. Всички останали зеленчуци се нарязават на парченца. Приготвя се марината: в съд се поставя оцета и подправките(захар,сол, ч.пипер, горчица). След като заври маринатата се зеленчуците и царевичните зърна и се вари на слаб огн около 20 мин. като се рабърква от време на време. зеленчуците не трябва да се разваряват. Сместа се излива в затоплени буркани и се затваря херметически с капачки.

